ΟΒΡΙΟΚΑΣΤΡΟ ΚΕΡΑΤΕΑΣ: Οι αξιόπιστοι συνομιλητές μας, επεισόδιο 1ο: Η κ. Ηρώ Ζερβάκη...\nΟι αξιόπιστοι συνομιλητές μας, επεισόδιο 1ο: Η κ. Ηρώ Ζερβάκη...\nΣτις 11.01.2012 δημοσιεύτηκε στο Πράσινο Ποντίκι άρθρο της κ. Ηρώ Ζερβάκη, το οποίο αναδημοσιεύτηκε από πολλά τοπικά μέσα και εντέχνως, με ένα μετριοπαθές αλλά ξεκάθαρο ύφος, μας αποκαλύπτει τις πραγματικές προθέσεις των κυβερνώντων.\nΠοια είναι όμως η κ. Ηρώ Ζερβάκη;\nΕκτός από περιφερειακή σύμβουλος με την παράταξη του κ. Σγουρού, είναι χρόνια μέλος της τοπικής αυτοδιοίκησης, ως δημοτική σύμβουλος στο δήμο Περιστερίου, μέλος του Δ.Σ. και της εκτελεστικής επιτροπής του ΕΣΔΚΝΑ και γραμματέας της νομαρχιακής επιτροπής δυτικής Αττικής Β3 του ΠΑΣΟΚ.\nΣτο εν λόγω άρθρο η κ. Ζερβάκη ενώ αναπτύσσει μία σκέψη, που στον αναγνώστη φαίνεται να κινείται προς τη σωστή κατεύθυνση και πραγματικά παρουσιάζει κάποια σημαντικά στοιχεία, καταλήγει στο συμπέρασμα πως για να λυθεί το πρόβλημα της Αττικής, εκτός από την ανακύκλωση, την επαναχρησιμοποίηση, την οικονομική ύφεση που υπάρχει, που είναι ένας ακόμα λόγος για τη μείωση του όγκου των αποβλήτων, μας αρκούν τα δύο μικρά εργοστάσια στην Ανατολική Αττική, όπου κανείς δεν έχει αντίρρηση για αυτά! Δηλαδή οι κάτοικοι της Κερατέας σκοτώνονταν με τα ΜΑΤ για 128 ημέρες επειδή δεν είχαν καμία αντίρρηση να γίνει το εργοστάσιο και να εφαρμοστεί ο νόμος, όπως θα δούμε παρακάτω, δηλαδή ο ΠΕΣΔΑ!!!\nΕπισημαίνουμε δύο πράγματα με τη σημερινή μας ανάρτηση:\n1ον) Δεν μπορούμε να αναδημοσιεύουμε άκριτα και χωρίς να διυλίσουμε πρώτα οτιδήποτε δημοσιεύεται, χωρίς να ξέρουμε ποιος το λέει, γιατί το λέει, πότε το λέει και τι πραγματικά λέει και επιθυμεί να πετύχει. Σεβόμενοι την ελευθερία του λόγου, θα παρακαλούσαμε τους φίλους που αναπαράγουν τέτοιου είδους δημοσιεύματα να είναι πιο προσεκτικοί, γιατί με αυτό τον τρόπο γίνονται άθελά τους αγωγοί της προπαγάνδας και διευκολύνουν εκείνους που επιθυμούν να αποπροσανατολίσουν και να δημιουργήσουν σύγχυση στους συμπολίτες μας. Οφείλουμε να είμαστε όλοι προσεκτικοί στο τι αναπαράγουμε και τι αντίκτυπο έχει στην κοινωνία και σε τελική ανάλυση στον πόλεμο που έχουμε, θα πρέπει να επιλέξουμε στρατόπεδο: Ή θα είμαστε με αυτούς που επιθυμούν διαχρονικά να καταστρέψουν τον τόπο μας ή με την πλευρά των κατοίκων που αγωνίζονται για τη σωτηρία του.\n2ον) Πότε επιτέλους θα καταλάβουν οι συμπολίτες μας, που πιστεύουμε καλοπροαίρετα, θέλοντας να δώσουν λύση, συνομιλούν με όλους αυτούς που είναι υπέυθυνοι για όλα τα δεινά που αντιμετωπίζουμε, ότι άλλα τους λένε και άλλα δρομολογούν πίσω από τις πλάτες τους και κατ’ επέκταση πίσω κι απ’ τις δικές μας; Ο διάλογος με την κυβέρνηση και την περιφέρεια είναι προσχηματικός από μέρους τους. Αν πραγματικά ήταν ειλικρινείς στις προθέσεις τους θα είχαν δείξει έστω ένα δείγμα καλής θέλησης, που θα ήταν η κατάργηση του ΠΕΣΔΑ ή η εξαίρεσή μας από αυτόν. Κι αυτό το κερδίσαμε ως κοινωνία με αγώνα και θυσίες στους δρόμους και όχι μόνο. Δεν τους ενδιαφέρει όμως τίποτε άλλο παρά μόνο το Οβριόκαστρο και κερδίζουν χρόνο μέχρι να αποπειραθούν ξανά να φτάσουν εκεί, όταν κρίνουν ότι το επιτρέπουν οι συνθήκες. Εκθέτουν με τη στάση τους τη δημοτική αρχή και τη γραμματεία στα μάτια της υπόλοιπης κοινωνίας κι αυτές είναι κουβέντες του αξιότιμου κ. δημάρχου στην ημερίδα του ΥΠΕΚΑ στις 16 Νοεμβρίου 2011, όχι δικές μας. Κι όπως πολύ σωστά επισημαίνουν μέλη της δημοτικής αρχής και της γραμματείας πως ο αγώνας ήταν κοινωνικός, πέρα από πρόσωπα, χωρίς αρχηγούς, παρατάξεις και αυτοπροσδιοριζόμενους εκπροσώπους, επισημαίνουμε κι εμείς πως η ευθύνη για την επιστροφή της κυβέρνησης στο Οβριόκαστρο, που ήταν, είναι και θα είναι πάντα ο στόχος της, δυστυχώς για κάποιους, θα έχει ονοματεπώνυμο. Και είναι κρίμα γιατί κάποιοι έχουν πραγματικά αγωνιστεί…\nΜην ξεχνάμε πως από την Κερατέα έφυγαν οι αστυνομικές δυνάμεις και οι εργολάβοι. Το κράτος δεν έφυγε ποτε, παραμένει ακόμα. Και θα παραμένει όσο ισχύει αυτός ο κακός για όλη την Αττική νόμος. Όσο ισχύει ο ΠΕΣΔΑ...\nΑυτό το συμπέρασμα για την εμμονή στην εφαρμογή του ΠΕΣΔΑ προκύπτει και από την τοποθέτηση της κ. Ζερβάκη στο Energy Money Conference 2011 στις 7 Ιουλίου 2011. Ήταν λίγο άτυχη γιατί λίγες μέρες μετά βγήκε η απόφαση του Πρωτοδικείου Αθηνών η οποία την εκθέτει, όπως και όλους αυτούς που εμπνεύστηκαν την εισβολή στην Κερατέα. Ο τρόπος που μιλάει είναι απαξιωτικός για τον τόπο μας, για τους κατοίκους και τις πόλεις μας, αλλά και για τον αγώνα μας. Εκφράζεται ως περιφερειακή σύμβουλος της δυτικής Αττικής μόνο και όχι όλης τη περιφέρειας, για την οποία κόπτεται να δώσει λύση στα προβλήματά της. Έχουμε ανεβάσει όλη την τοποθέτησή της για να βγάλει ο καθένας τα συμπεράσματά του. Θα δείτε σε πόση σύγχυση βρίσκεται και πως αυτοαναιρείται σε πολλά σημεία. Παρότι για εκείνη η Κερατέα δεν είναι κάτι σημαντικό, λέγοντας για παράδειγμα πως: «Φάγαμε 8 μήνες να ασχολιόμαστε με την Κερατέα κι όχι σ’ αυτά που αφορούν όλους τους πολίτες…», ασχολείται με την Κερατέα παραπάνω από το μισό χρόνο της τοποθέτησής της.\nΕίναι σημαντικό να επισημάνουμε πως όποτε υπάρχει εκπρόσωπος από την Κερατέα σε μια δημόσια συζήτηση η κ. Ζερβάκη είναι συγκαταβατική και μετριοπαθής. Όταν δεν έχει αντίλογο βέβαια, ως μία κοινή πολιτικάντης, αλλάζει τη συμπεριφορά της και μετατρέπεται σε ένα απολυταρχικό ον, που χωρίς να έχει επιχειρήματα εκτοξεύει κατηγορίες που αν αληθεύουν, αντί να εγκαλεί μία κοινωνία που αγωνίστηκε και συνεχίζει να αγωνίζεται, ας κάνει τη δουλειά της που είναι να παραδώσει τα στοιχεία που ισχυρίζεται πως έχει στις αρμόδιες αρχές και να καταγγείλει τους υπευθύνους. Όσον αφορά αυτές τις καταγγελίες που είναι εντελώς άσχετες με τη χωματερή, είναι ένα επικοινωνιακό τέχνασμα αποπροσανατολισμού, όπως αυτό με τους 150.000 βόθρους της ανατολικής Αττικής που χρησιμοποιεί ο κ. Σγουρός, ενώ και η Κερατέα και το Λαύριο είναι οι μόνες πόλεις στην ανατολική Αττική που έχουν ΚΕΛ ή ακόμα κι αυτό των 20.000 αυθαιρέτων, λες και οι Κερατιώτες είμαστε όλοι τόσο πλούσιοι που χτίσαμε από δύο εξοχικά ο καθένας (μία οικογένεια 4 ατόμων έχει 8 αυθαίρετα δηλαδή!!!). Τα περί καταστροφών και φθορών σε σχολεία(;) και δρόμους που τις πληρώνει ο κοσμάκης και η ίδια από την εφορία της, είναι εντελώς γραφικά επιχειρήματα. Θα θέλαμε να έδειχνε την ευαισθησία της έστω και τώρα για τα χιλιάδες χημικά που έπεσαν και τη βία που ασκήθηκε επί 128 ημέρες από τις δυνάμεις καταστολής εναντίον συμπολιτών της και για τα πάνω από 7 εκατομμύρια ευρώ που δαπανήθηκαν από την κυβέρνηση του κόμματός που εκπροσωπεί γι' αυτό το σκοπό. Αυτά δεν τα κατήγγειλε ποτέ, τα πλήρωσε όμως από την εφορία της κι αυτή και ο κοσμάκης. Ευαισθησία «μαϊμού» όμως διαθέτει απλόχερα για άλλα θέματα. Το μόνο που δε μας είπε ακόμα είναι πως ευθυνόμαστε για την έλευση της τρόικα και του ΔΝΤ...\nΠριν δείτε το βίντεο θα σταθούμε σε μερικές από τις απόψεις της:\n«Και εν πάση περιπτώσει στην Κερατέα η λύση είναι αυτή που ήδη είχε επιλεγεί. Δε μπορεί κανείς να κάνει σε 30 στρέμματα ας πούμε διαχείριση απορριμμάτων και δεν έχουμε πει ποτέ σε αυτή την περιφέρεια οι πολίτες ότι θα επιτρέψουμε στην Κερατέα να κάνει μόνη της τη διαχείριση των δικών της απορριμμάτων. Αυτά είναι γνωστά από τον ΠΕΣΔΑ…»\nΕδώ απαξιώνει την όποια πρόταση έχει κατατεθεί, μας λέει πως η λύση είναι αυτή που έχει επιλεγεί (ΠΕΣΔΑ - Οβριόκαστρο δηλαδή), αλλά το χειρότερο είναι η φασιστική νοοτροπία του υπάρχοντος καθεστώτος που εκπροσωπεί. Το ότι μπορεί να επιβάλλεται κόντρα στη βούληση των πολιτών. Δε μας έχουν επιτρέψει να διαχειριστούμε τα απορρίμματά μας και να μην επιβαρύνουμε το γείτονά μας, αλλά μας επιβάλλουν να δέχθουμε τα δικά τους!!!. Συγγνώμη που δε καθόμαστε φρόνιμοι και υπάκουοι. Την άποψη της κοινωνίας της Κερατέας την άκουγε επί 128 ημέρες ή νομίζει ότι θα σκύψουμε κεφάλι σε αυτά που θα αποφασίσουν χωρίς να μας ρωτήσουν; Εδώ είμαστε...\n«Έχει πρόβλημα χωρητικότητας η Φυλή. Ωστόσο στην Κερατέα είναι 500 στρέμματα, τα 497 απ’ τα οποία είναι δημόσια έκταση. Δεν απαιτούν ούτε απαλλοτρίωση. Αν σταματήσει αυτή η μικροπολιτική των τέως δημοτικών αρχόντων και των πριν απ’ τους τέως δημοτικούς άρχοντες, που ο καθένας θέλει κάτι να κάνει, θα προχωρήσουμε και θα έχουμε ένα χώρο 500 στρεμμάτων να δουλέψουμε…»\nΑναιρεί τον εαυτό της σε σχέση με αυτά που αναφέρει στο άρθρο της στο Ποντίκι όσον αφορά τη χωρητικότητα. Εκτίθεται όσον αφορά το νούμερο των στρεμμάτων του δημοσίου και φυσικά με το θέμα των απαλλοτριώσεων. Έχει μπερδευτεί λιγάκι αφού οι πριν από τους τέως δημοτικούς άρχοντες τους οποίους μέμφεται τυγχάνει να είναι οι νυν. Οι συνομιλητές...\n«Ο ΠΕΣΔΑ αφορά όλη την περιφέρεια Αττικής. Αφορά 3.784.000 και κάτι λίγα πολίτες, εγγεγραμμένους στα δημοτολόγια, που σημαίνει πέραν των 4.000.000. Όταν λαμβάνουμε αποφάσεις τις λαμβάνουμε σε επίπεδο περιφέρειας κι αυτό κάνουμε γιατί έτσι λέει ο νόμος. Έχει ληφθεί λοιπόν από το 2003 μια τέτοια απόφαση, που είναι ο ΠΕΣΔΑ, γιατί το 2006 έγινε με εντελώς διαφορετικό τρόπο και αφορά όλη την Αττική. Και στην απόφαση αυτή αναφέρεται ότι υπάρχουν τρεις ΟΕΔΑ στην Αττική. Ένας στη Δυτική Αττική, ένας στη Βορειοανατολική Αττική και ένας στη Νοτιοανατολική Αττική. Αυτό είναι το 1ο θέμα. Υπάρχει λοιπόν μια ειλημμένη απόφαση...\n... Και ρωτώ εγώ που μένω στη δυτική Αθήνα γιατί είμαι υποχρεωμένη να τρώω το 75% των σκουπιδιών της Αττικής που το άθροισμα είναι 100%; Λοιπόν το 12,5% των σκουπιδιών θα πάει στην Κερατέα. Αυτή είναι η απόφαση. Εάν θέλει η Κερατέα ας φέρει εισήγηση να πάρει λιγότερα. Να πάει στα δημοτικά της συμβούλια, στο περιφερειακό συμβούλιο, να πάμε στη βουλή, να πάμε όπου πρέπει. Εγώ προσωπικά θα ζητήσω να πάρει το 33% !!!»\nΕδώ αποδεικνύεται για άλλη μια φορά η εμμονή στον ΠΕΣΔΑ ως μόνη λύση. Επίσης πέφτει θύμα της ίδιας προπαγάνδας που θέλει εμάς τους κακούς Κερατιώτες να μη θέλουμε να πάρουμε τα σκουπίδια των άλλων και πως εμείς φταίμε για την κατάσταση της Φυλής και των Λιοσίων. Το πρόβλημα της Φυλής δεν το λύνει ούτε η Κερατέα, ούτε το Γραμματικό, αλλά ο κακός ΠΕΣΔΑ και η αδιαφορία των μεγαλοπαραγωγών και μη δήμων της Αττικής και όχι μόνο. Ο δήμαρχος Φυλής κ. Μπουραΐμης αποκαλύπτει για άλλη μια φορά στην ημερίδα που διοργάνωσε το ΤΕΕ την 1η Φεβρουαρίου 2012 πως όλοι οι παράγοντες ασχολούνται με το Γραμματικό και την Κερατέα που η ετήσια διαχειριστική τους δυνατότητα είναι 20 ημέρες λειτουργίας της Φυλής και όχι με τις υπόλοιπες 340. Το πρόβλημα σύμφωνα με το δήμαρχο είναι απόθεση απορριμμάτων όχι μόνο από την Αττική, αλλά από την Πελοπόννησο και τα νησιά και πως η λύση στο πρόβλημα είναι να αλλάξει ο ΠΕΣΔΑ και να πάμε σε άλλες μορφές και μοντέλα διαχείρισης, με ενεργή συμμετοχή όλων των δήμων. Αντί η κ. Ζερβάκη να απαιτεί να κάνουν όλοι οι δήμοι σωστή διαχείριση, ιδιαίτερα οι μεγάλοι (Αθηναίων, Περιστερίου κλπ) υποστηρίζει το δόγμα «να τα πάμε και στους άλλους» χωρίς να δίνει ουσιαστική λύση στο πρόβλημα, αλλά μετατοπίζοντας το στο γείτονα. Το «Εγώ προσωπικά θα ζητήσω να πάρει το 33%» τα λέει όλα από μόνο του…\n«Οι κάτοικοι της Κερατέας και οι κάτοικοι του Λαυρίου ουδεμία σχέση έχουν με αυτούς που εμφανίζονται. Ποια ήταν η πρώτη πρότασή τους στο ΥΠΕΚΑ; Η πρώτη πρόταση τους ήταν να πάνε στο ΒΙ.ΠΑ. Έχουν κάνει επενδύσεις οι άνθρωποι κι εκεί φτιάχνουν σαλαμάκι και ψωμάκι, δίπλα να γίνεται επεξεργασία απορριμμάτων. Και τώρα η δεύτερη πρόταση τους είναι οι Φοβόλες, που είναι 50 στρέμματα, απ’ τα οποία τα 20 είναι ο παλιός ΧΥΤΑ, δηλαδή δεν έχεις τη δυνατότητα να φτιάξεις τίποτα από πάνω, διότι ούτε καν τα συμπιέζανε τότε. Μα σε 15 στρέμματα το μόνο που μπορείς να κάνεις είναι αυτό που επιθυμούν διάφοροι κατασκευαστές και τα ξέρετε πολλοί από εδώ, δε χρειάζεται να το πω. Που θέλουν να κάνουν πιλοτικά προγράμματα και μονάδες αεριοποίησης. Για να μετρήσουν τους συντελεστές να δούνε αν τους βγαίνουνε. Να το πούμε έτσι καθαρά κ. Καλογήρου, με συγχωρείτε πια. Γιατί έχουν έρθει σε 100 μεριές και πάνε τους δημάρχους και δεν ξέρουν…»\nΚΑΛΟΓΗΡΟΥ: «Τελικά νομίζω πως ούτε αυτή η λύση προχώρησε…»\n«Δεν πρόκειται να προχωρήσει και θα πάμε στα νόμιμα και θα πάμε σε αυτά που έχουν παρθεί μέσα από συλλογικά όργανα οι αποφάσεις…»\nΕδώ όχι μόνο δεν αναγνωρίζει τους συνομιλητές του πολιτικού της προϊσταμένου, αλλά ακυρώνει και απαξιώνει τις όποιες προτάσεις από πλευράς του δήμου και της γραμματείας. Και ως συμπέρασμα καταλήγει πως τίποτα από αυτά δεν θα προχωρήσει και θα πάμε στα νόμιμα. Όπου τα νόμιμα είναι ο ΠΕΣΔΑ και το Οβριόκαστρο…\nΗ τοποθέτησή της έγινε στο Energy Money Conference 2011 με κεντρικό θέμα «Ενέργεια: Επενδύσεις σε ένα νέο τοπίο», την Πέμπτη 7 Ιουλίου 2011, στο ξενοδοχείο Athenaeum InterContinental με τη συμμετοχή της στο πάνελ με ειδικό θέμα «Ανακύκλωση & Καύση με Ενεργειακή Αξιοποίηση», με συντονιστή τον κ. Καλογήρου από τη ΣΥΝΕΡΓΕΙΑ και με έναν από τους συμμετέχοντες των διευθύνοντα σύμβουλο της ΜΕΣΟΓΕΙΟΣ κ. Γεωργόπουλο…\nΗ κ. Ζερβάκη μιλάει στη συγκεκριμένη εκδήλωση ως εκπρόσωπος του περιφερειάρχη κ. Σγουρού, ενός εκ των επίσημων συνομιλητών δηλαδή του δήμου και της γραμματείας...\nΌλοι οι φερόμενοι ως επίσημοι συνομιλητές μας έχουν τοποθετηθεί δημόσια πως προχωρούν σε λύσεις οι οποίες θα βασίζονται στον ήδη υφιστάμενο ΠΕΣΔΑ. Σε επόμενες αναρτήσεις θα ασχοληθούμε και με τους υπόλοιπους. Με ευχολόγια και υποτιθέμενες διαβεβαιώσεις, που δίνονται σε προσωπικό επίπεδο και με την ανυπαρξία διαλόγου με την κοινωνία δε μπορεί να πειστεί κανένας και για τίποτα.\nΕμείς θα συνεχίσουμε να είμαστε εδώ...\nΗ επόμενη ανάρτηση, εκτός απροόπτου, θα έχει χιουμοριστικό χαρακτήρα γιατί τόση μαυρίλα γύρω μας δεν παλεύεται άλλο...\nΑναρτήθηκε από antixytax στις 2:12 μ.μ.\nΟι αξιόπιστοι συνομιλητές μας, επεισόδιο 1ο: Η κ. ...


Παλαιοπωλείο Εύρηκα Eureka Vintage shop: Κούκλα Νύχτα LIACO dolls\nΚούκλα Νύχτα LIACO dolls\nΚούκλα Νύχτα της ελληνικής εταιρίας LIACO dolls.\nΠερίπου το 1977 η εταιρία κατασκευάζει μια σειρά από κούκλες που το βασικό χρώμα στο ντύσιμο τους ήταν το μαύρο. Αρκετά προχωρημένες για την εποχή τους (το μαύρο χρώμα δεν ήταν συνηθισμένο για κούκλες την περίοδο εκείνη).\nΗ πιο γνωστή από όλες είναι η Αμαζόνα με τα ασπρόμαυρα ρούχα. Εμείς σήμερα σας παρουσιάζουμε την Νύχτα που είναι πιο ασυνήθιστη από την Αμαζόνα.\nΗ κούκλα είναι σε άριστη κατάσταση, όπως και τα ρούχα της.\nΠραγματικά μια ξεχωριστή κούκλα από την εταιρία LIACO dolls!!\nΈχει ύψος 34εκ. Sold


αλεπού του Ολύμπου: Τι σας νοιάζει αν η Ελλάδα δώσει 2,4 δισεκατομμύρια στις ΗΠΑ για F-16; Φοβάστε μήπως η Ελλάδα χρεοκοπήσει;\nΟ Αλέξης Τσίπρας δέχεται ειρωνικά και επικριτικά σχόλια από όλες τις πλευρές για τον ξαφνικό έρωτά του για τον Ντόναλντ Τραμπ -για τον οποίο πριν τις εκλογές στις ΗΠΑ έλεγε «ελπίζω να μη μας βρει αυτό το κακό»- και για την μεγάλη του αγάπη για τις ΗΠΑ.\nΧωρίς να θέλω να δικαιολογήσω τον Αλέξη Τσίπρα -ο οποίος θα έπρεπε να είχε παραιτηθεί τον Ιούλιο του 2015 αμέσως μετά το δημοψήφισμα-, θα ήθελα να θυμίσω σε όλους πως οι Έλληνες έκαναν κυβέρνηση την Αριστερά, ή «Αριστερά», πέντε χρόνια αφού η χώρα χρεοκόπησε και είχε ήδη φάει δυο Μνημόνια κατακέφαλα.\nΌλοι μιλούν για την κωλοτούμπα του Τσίπρα -πριν έλεγαν «Κομανέτσι» τον Σαμαρά- αλλά εγώ έχω δει χιλιάδες ανθρώπους γύρω μου τα τελευταία χρόνια να κάνουν κωλοτούμπες.\n(Όλοι αυτοί που μιλούν για τις κωλοτούμπες του Τσίπρα -και ποτέ για τις δικές τους- τον «Κομφορμιστή» του Μπερτολούτσι δεν τον έχουν δει; Μην βλέπετε μόνο Survivor και μπάλα. Δείτε και καμιά ταινία της προκοπής. Μπορεί να δείτε και τον εαυτό σας.)


Παιχνίδι με τα… γκολ και στον τελικό! - betfootball.gr\nΠαιχνίδι με τα… γκολ και στον τελικό!\nΕξάσφαιρος 16/05/18 - 12:30\nΜαρσέιγ και Ατλέτικο Μαδρίτης θα «μονομαχήσουν» στο γήπεδο της Λυών για την κούπα του Γιουρόπα Λιγκ και οι δυο ομάδες έχουν παίκτες για να… κουνήσουν τα δίχτυα! Είναι πιθανό να έχουμε τρία τέρματα στον μεγάλο τελικό, αν και τα 3/4 τελευταία τους ματς συνολικά στη διοργάνωση ήρθαν στα «2-3γκολ»! Σημαντικά ματς έχει η Τετάρτη (16/5) και σε άλλες διοργανώσεις, θα κάνουμε… παιχνίδι με τα γκολ και το «σύνολο τερμάτων»! Δώστε προσοχή και σε αγώνες, στους οποίους είναι πιθανό να έχουμε… εκπλήξεις.\nΗ Μαρσέιγ πάει με… ενθουσιασμό στον τελικό του Γιουρόπα Λιγκ, ξεκίνησε από τον 2ο προκριματικό γύρο και έφτασε στο μεγάλο ραντεβού. Βγήκε 2η στον 9ο όμιλο με 2-2-2 (4-4). Απέκλεισε τις Μπιλμπάο (δυο νίκες, 3-1 εκτός, 2-1 εντός), Λειψία (ήττα 1-0 εκτός και 5-2 εντός), Σάλτσμπουργκ (τα δυο ματς έληξαν 2-0 στην κανονική διάρκεια, η γαλλική ομάδα πήρε 2-1 στην Αυστρία στην παράταση). Στο πρωτάθλημα μετράει 21-11-5 (78-46). Είναι ομάδες που δέχεται γκολ από ισχυρές ομάδες. Σημειώστε ότι στα οκτώ τελευταία επίσημά της, σημειώθηκαν από δυο γκολ και πάνω, ήρθαν OVER 2,5 τα 5/8. Οι 4/5 φετινές ευρωπαϊκές της ήττες ήρθαν με 1-0.\nΗ Ατλέτικο θα κοιτάξει να εκμεταλλευτεί την εμπειρία της και έχει παίκτες για να σκοράρει. Ήρθε… από το Τσάμπιονς Λιγκ, βγήκε 3η στον 3ο όμιλο με 1-4-1 (5-4). Απέκλεισε τις Λοκομοτίβ Μόσχας (δυο νίκες, 3-0 εκτός, 5-1 εντός), Σπόρτινγκ (2-0 εντός, ήττα 1-0 εκτός), Άρσεναλ (1-1 εκτός και 1-0 εντός). Στο πρωτάθλημα μετράει 23-9-5 (56-20). Σημειώστε ότι έχει αγωνιστεί σε δυο τελικούς του Γιουρόπα Λιγκ και έληξαν «2-3γκολ». Οι 5/6 τελευταίοι της ευρωπαϊκοί τελικοί είχαν «2-3γκολ». Έχασε μόλις 2/14 πρώτα ημίχρονα φέτος στην Ευρώπη, στα 7/14 δεν δέχθηκε γκολ. Τα έξι πιο πρόσφατα επίσημά της ήταν UNDER 2,5, τα τέσσερα είχαν και «0-1γκολ». Ο Γκριεζμάν έχει πετύχει τα 6/22 ευρωπαϊκά της γκολ φέτος. Ακολουθεί ο Σαούλ με τέσσερα.\nΣτα τέσσερα παιχνίδια των δυο ομάδων στα ημιτελικά της διοργάνωσης ήρθαν 3/4 «2-3γκολ». Σε ότι αφορά στην ιστορία το 2008-09 είχαμε 2-1 στη Μαδρίτη και 0-0 στη Μασσαλία. Η Μαρσέιγ δεν έχει νικήσει σε 8/11 ματς με ισπανικές ομάδες (3-3-5/13-21), ενώ οι «ροχιμπλάνκος» έχουν μια ήττα σε 12 ματς τους κόντρα σε γαλλικούς συλλόγους (1-5-6/15-22).\nΣτο πρωτάθλημα Νορβηγίας η Μόλντε (4-2-3/13-11) μπορεί να σκοράρει, θέλει να καλύψει το χαμένο έδαφος, προέρχεται από 2/2 G/G και OVER 2,5. Προβληματίζει, στα τέσσερα τελευταία δεν έχει νίκη (0-2-2), θα τα δώσει… όλα για την επιτυχία. Εντός έχει 3-0-2 (10-5) με 4/5 OVER 2,5 και 3/5 G/G. Η Στρόμτσγκοντσετ (2-3-4/14-13) μετράει και αυτή 2/2 τελευταία GOAL και OVER 2,5, δέχεται γκολ, αλλά μπορεί να βρει δίχτυα. Εκτός έχει 1-1-2 (7-7) με 3/4 OVER 2,5 και G/G. Η παράδοση έχει από 3-4-1 από το 2008 με 7/8 G/G και OVER 2,5 από το 2010.\nΓκολ μπορεί να βρει και η Βαλερένγκα (4-3-2/15-13), η οποία κυνηγάει να μπει στην πρώτη τριάδα, προέρχεται από 2/3 OVER 2,5 και G/G. Έχει δείξει αδυναμίες, εντός μετράει 1-2-1 (5-7). Πιο χαμηλά είναι η Στάμπαεκ (1-4-4/9-16), μιλάμε για ομάδα που δέχεται γκολ και εκτός μετράει 0-2-3 (4-11) με 3/5 OVER 2,5 και G/G. Το παρελθόν έχει 4-2-2 από το 2008 με 6/8 G/G (τα τέσσερα και με OVER 2,5).\nΣτη Β’ Νορβηγίας η πρωτοπόρος Άαλεσουντ (6-1-0/18-5) δεν έχει χάσει και έχει φέρει έξι σερί OVER 2,5 (τα τέσσερα και με G/G. Εντός έχει 3-1-0 (10-1) με 3/4 OVER 2,5. Η Στρόμεν (2-0-5/13-12) είναι πιο χαμηλά, έχει φέρει 7/7 OVER 2,5 (τα πέντε με G/G και «2-3γκολ»!). Εκτός μετράει μόνο ήττες (0-0-3/4-7) με 3/3 OVER 2,5.\nΤο μεσημέρι της Τετάρτης συνεχίζονται οι ρεβάνς για τους «16» του Τσάμπιονς Λιγκ Ασίας. Η Σανγκάη ΣΙΠΓ (Κίνα) υποδέχεται την Κασίμα (Ιαπωνία), η οποία νίκησε στον πρώτο αγώνα με 3-1. Η γηπεδούχος θέλει δυο γκολ, αλλά δεν είναι σε καλή κατάσταση. Πήρε την 1η θέση στον 6ο όμιλο με 3-2-1 (10-6). Είναι πρωτοπόρος στο πρωτάθλημα Κίνας με 6-2-2 (25-10) και εντός 3-1-1 (14-4). Η φιλοξενούμενη μπορεί να σκοράρει, είναι καλύτερη ομάδα από την αντίπαλό της, βγήκε 2η στον 8ο όμιλο με 2-3-1 (8-6). Στο πρωτάθλημά της μετράει 5-3-5 (11-14) και εκτός 1-1-4 (4-11).\nΗ Φλαμένγκο παίζει τη… μισή χρονιά στον 4ο όμιλο του Κόπα Λιμπερταδόρες (5ης αγωνιστική). Είναι 2η με1-3-0 (5-4), μπορεί να σκοράρει, κλείνει με την Ρίβερ Πλέιτ εκτός. Στο πρωτάθλημά της μετράει 3-1-1 (11-5), ούσα 1η. Η Έμελεκ (0-1-3/3-6) μόνο με νίκη θα ελπίζει, αλλά έχει δύσκολο έργο. Στη λίγκα της έχει ματς με γκολ, μετράει 7-1-5 (19-16). Το 2012 και το 2014 είχαμε σε μεταξύ τους ματς στο Ρίο ντε Τζανέιρο 1-0 και 3-1. Στον πρώτο γύρο φέτος είχαμε 1-2 στον Ισημερινό. Η Φλαμένγκο εντός έχει 2/2 νίκες με ομάδες από τον Ισημερινό και τέρματα 4-1. Η Έμελεκ στην Βραζιλία έχει μόλις μια νίκη σε 18 αγώνες (17-0-1/40-10). Η ιστορία ανάμεσα σε συλλόγους της Βραζιλίας και του Ισημερινού στα γήπεδα της πρώτης «γράφει» 60-6-7 (157-33).\nΈφερε 2-2 εντός το Βανκούβερ (4-2-5/12-20), είναι ομάδα που δέχεται γκολ. Θέλει να ζυγώσει στην πρώτη δυάδα στην Δύση (MLS). Εντός έχει 2-2-1 (6-5) με 4/5 ματς με «2-6γκολ»! Το Σαν Χοσέ (2-2-5/15-17) προέρχεται από μεγάλη νίκη με 3-1 στη Μινεσότα, προσπαθεί στην ίδια περιφέρεια να πλησιάσει την πρώτη εξάδα. Μέχρι στιγμής έχει φέρει 8/9 G/G και 7/9 G/G. Έχει δεχτεί γκολ σε όλα τα παιχνίδια της. Εκτός μετράει 1-1-3 (9-10) με 4/5 OVER 2,5. Κάνει, πάντως, δεύτερο ταξίδι μέσα σε λίγες ημέρες. Η παράδοση έχει 4-1-1 από το 2013 με 4/6 OVER 2,5 και 4/6 G/G.\nΣύστημα 5-6-7, σε εξάδα ζητάμε 4-5-6\nΜΑΡΣΕΪΓ-ΑΤΛ. ΜΑΔΡΙΤΗΣ GOAL/OVER 2,5 1,80/1,90\nΜΟΛΝΤΕ-ΣΤΡΟΜΣΓΚΟΝΤΣΕΤ GOAL 1,58\nΣΑΝΓΚΑΗ ΣΙΠΓ-ΚΑΣΙΜΑ OVER 2,5 1,50\nΒΑΛΕΡΕΝΓΚΑ-ΣΤΑΜΠΑΕΚ OVER 2,5 1,58\nΑΑΛΕΣΟΥΝΤ-ΣΤΡΟΜΕΝ 1/OVER 2,5 1,40/1,50\nΦΛΑΜΕΝΓΚΟ-ΕΜΕΛΕΚ GOAL/OVER 2,5 2,05/1,70 από 2,10/1,65\nΒΑΝΚΟΥΒΕΡ-ΣΑΝ ΧΟΣΕ OVER 2,5/GOAL 1,55/1,55\n-Στον τελικό του Γιουρόπα Λιγκ ανάμεσα σε Μαρσέιγ και Ατλέτικο Μαδρίτης, με βάση τις επιδόσεις των δυο ομάδων, παίζει… να έχουμε συνολικά τρία τέρματα, το αναφέρω αυτό, διότι έχουν καλή τιμή και τα «2-3γκολ» (1,93)! Δώστε προσοχή και στο «Χημ.» (1,95 από 2,02). Μπορεί να μην χάσουν οι «ροχιμπλάνκος», έχει ανέβει, πάντως, το «2», οι τιμές των 1/Χ/2 είναι 4,90/3,45/1,80 από 6,25/3,75/1,60!\n-Στο ματς Σανγκάη ΣΙΠΓ-Κασίμα δεν θα είναι έκπληξη το να μην χάσει ξανά η φιλοξενούμενη, οι τιμές των 1/Χ/2 είναι 1,82/3,45/3,20 από 1,63/3,75/3,70. Μπορεί να σταθεί κάποιος και στο GOAL (1,50).\n-Στο παιχνίδι Μόλντε-Στρόμσγκοντεστ με βάση και την παράδοση έχει τύχη και το OVER 2,5 (1,65)!\n-Στον αγώνα Βαλερένγκα-Στάμπαεκ κρίνοντας και από το παρελθόν, παίζει… μπάλα και το GOAL (1,55).\n-Στην αναμέτρηση Φλαμένγκο-Έμελεκ η γηπεδούχος έχει προβάδισμα για την επιτυχία, αλλά ο «1» έχει πολύ χαμηλή τιμή και δεν αξίζει, στο 1,75 από 1,67 έχει ανέβει το «1ημ.-1τελ.» (στο 1,63 από 1,58 το «1ημ.») και είναι στο χέρι της «Φλα» να… έρθουν αυτά τα σημεία!\nΕΝ ΣΥΝΤΟΜΙΑ, ΑΛΛΑ ΠΑΝΤΑ ΜΕΤΑ ΑΠΟ ΜΕΛΕΤΗ!!!\nΑξίζουν και οι παρακάτω επιλογές, έχουν σούπερ τιμές!!!\n-Η Μάλμε άλλαξε προπονητή, δεν έχει περιθώρια για άλλες απώλειες, μετά και τον αποκλεισμό στο Κύπελλο, παίζει στην έδρα της πρωτοπόρου Χάμαρμπι, η οποία κάνει πολύ καλή πορεία, ούσα αήττητη, φαίνεται να έχει πιάσει… ταβάνι. Με την πρόσφατη ιστορία να «γράφει» 1-1-3 από το 2008 (με 3/5 GOAL), δεν αποκλείω να πάρει η πρωταθλήτρια αποτέλεσμα, αν και ο «1» έχει πέσει. Προέχει το GOAL (1,50). Οι αποδόσεις των 1/Χ/2 είναι 2,10/3,25/2,75 από 2,20/3,20/2,60! Να κοντράρουμε τον «1», ακόμα και με «2»;\n-Με βάση την κατάσταση των δυο ομάδων, η Ντανούμπιο είναι σε θέση να νικήσει εντός τους Μοντ. Γουόντερερς για το Ιντερμέδιο στην Ουρουγουάη. Ο «1» έχει πολύ καλή τιμή (1,95). Να σας αναφέρω, πάντως, ότι η παράδοση από το 2013 έχει 1-3-4 με 6/8 UNDER 2,5. Πάμε για… οριακό «άσο»!\n-Για τα πλέι οφ στην Α’ Αγγλίας (ημιτελικά) η Ρόδεραμ παίζει εντός ρεβάνς κόντρα στη Σκάνθορπ, έληξε 2-2 το πρώτο ματς. Η γηπεδούχος στη κανονική διάρκεια ήταν δυνατή εντός, αλλά και η φιλοξενούμενη εκτός παρουσιάστηκε αξιόμαχη. Φέτος είχαμε 2-0 στη κανονική διάρκεια (1-2 στο «σπίτι» της Σκάνθορπ). Θυμίζω ότι δεν ισχύει ο κανονισμός του εκτός έδρας γκολ. Το ματς ξεκινάει ξανά από G/G (1,70 από 1,72). Μπορεί να μην χάσει η φιλοξενούμενη, οι τιμές των 1/Χ/2 έχουν διαμορφωθεί 2,05/2,95/3,10 από 2,02/3,00/3,10.\n-Ντεπ. Πάστο και Ενβιγκάδο παίζουν ρεβάνς για του «32» του Κυπέλλου Κολομβίας, στον πρώτο αγώνα είχαμε 0-0! Η γηπεδούχος είναι παραδοσιακά δυνατή εντός και λόγω του υψομέτρου. Η ιστορία «γράφει» 2-3-1 από το 2013 με 4/6 «2-3γκολ». Φέτος στο Απερτούρα είχαμε 2-0! Η φιλοξενούμενη έχει δείξει, πάντως, και αυτή επικίνδυνη εκτός, ίσως χρειαστεί να σκοράρει. Η Ντεπ. Πάστο έχει προβάδισμα, αλλά το έργο της δεν θα είναι εύκολο, πάμε οριακά στον «1» (οι αποδόσεις των 1/Χ/2 είναι 1,92/3,00/3,40 από 1,90/2,95/3,50). Λέτε να έρθει και με «Χημ.» (1,78 από 1,80); Προσοχή στο GOAL (2,00 από 1,88), πάμε για ματς με 2+τέρματα.\n-«Εμφύλιο» έχουμε στους «16» του Τσάμπιονς Λιγκ Ασίας (ρεβάνς), με την Σουγόν να παίζει κόντρα στην Ουλσάν. Μιλάμε για ομάδες της Νοτίου Κορέας, στον πρώτο αγώνα δεν είχαμε γκολ (0-0). Με βάση την εικόνα τους στους ομίλους της διοργάνωσης, στις εγχώριες διοργανώσεις τους, αλλά και την παράδοση στα μεταξύ τους ματς, πάω με τα «2-3γκολ» (1,68), αλλά και το «Χημ.» (1,81).\n-Στην Κύπρο έχουμε τελικό Κυπέλλου ανάμεσα σε ΑΕΚ Λάρνακας και Απόλλων Λεμεσού. Όλη τη σεζόν, η τυπικά φιλοξενούμενη έχει δείξει καλύτερο πρόσωπο από την αντίπαλό της και μπορεί να νικήσει (οι τιμές των 1/Χ/2 είναι 3,35/3,10/1,88 από 3,40/3,05/1,91). Δεν αποκλείω το GOAL (1,70 από 1,72), οπότε παίζει να έχουμε συνολικά τρία τέρματα, στο 1,85 από 1,90 το OVER 2,5 (στο 1,72 από 1,70 τα «2-3γκολ»).\n-Έστω και… οριακά η Μπόντο Γκλιμτ μπορεί στην έδρα της να νικήσει την Τρόμσο (εκτός έχει θέματα) στην Α’ Νορβηγίας, στο 1,85 από 2,05 ο «1» (στο 3,25 από 3,35 το «Χ» για όποιον θέλει να καλύψει). Περιμένω τρία τέρματα…\n-Ντέρμπι… ανόδου έχουμε στη Β’ Νορβηγίας, η Βίκινγκ θέλει να εκμεταλλευτεί την έδρα της κόντρα στην Σάντνες, με την πρόσφατη παράδοση να έχει 2-3-0! Στο 1,60 από 1,67 ο «1» (στο 3,60 από 3,50 το «Χ»). Θεωρώ πως ο «1» θέλει… κάλυψη, στο -1 είναι η φιλοξενούμενη από την αντίπαλό της και δεν έχει χάσει εκτός. Πάμε και με GOAL (1,55 από 1,52).\nΔείτε και αυτά, πληρώνουν… καλά!\n-Στο Κύπελλο Βραζιλίας η Ατλ. Παραναένσε παίζει εντός με την Κρουζέιρο το πρώτο τους ματς για τους «16». Η γηπεδούχος είναι ομάδα που στηρίζεται στην έδρα της, αλλά η φιλοξενούμενη είναι σε καλύτερη κατάσταση και ανεβαίνει. Μπορεί να μην χάσει η Κρουζέιρο (οι αποδόσεις των 1/Χ/2 είναι 2,35/2,90/2,60 από 2,25/3,05/2,65), έχει τη ρεβάνς στην έδρα της. Προσοχή στο GOAL (1,78 από 1,80). Πάμε για αγώνα με τρία τέρματα συνολικά.\n-Για την ίδια διοργάνωση, Σαπεκοένσε και Ατλ. Μινέιρο θα παίξουν ρεβάνς για την ίδια φάση, στον πρώτο αγώνα δεν είχαμε γκολ (0-0). Η φιλοξενούμενη έχει καλύτερο σύνολο και μπορεί να πάρει την πρόκριση, στο 2,18 από 2,45 το «2», άρα αυτό το σημείο ποντάρεται (στο 2,90 από 2,80 το «2»). Περιμένω να κριθεί η πρόκριση στη λεπτομέρεια, αναμένω δυο τέρματα (στο 1,68 τα «2-3γκολ»), προσοχή και στο «Χημ.» (1,81).\n-Προβάδισμα έχει η Ρόζενμποργκ εντός κόντρα στη Λίλεστρομ, κρίνοντας και από την πρόσφατη παράδοση (5-4-0), οι τιμές των 1/Χ/2 είναι 1,33/4,15/6,25 από 1,38/3,90/5,90. Κοιτώντας τις επιδόσεις του δεν αποκλείω να έχουμε συνολικά τρία τέρματα στο ματς, το αναφέρω αυτό διότι τα «2-3γκολ» πληρώνουν 1,81 (από 1,77), ενώ το OVER 2,5 έχει απόδοση 1,52 (από 1,60).\n-Από την Σάρπσμποργκ 08 εξαρτάται η εξέλιξη του αγώνα της με την τελευταία Σταρτ, η οποία έχει και την χειρότερη άμυνα. Η πρόσφατη παράδοση έχει 5-1-1 με 4/5 πιο πρόσφατα στο OVER 2,5 και στο GOAL. Οι τιμές των 1/Χ/2 είναι, πάντως, 1,45/3,70/5,10 από 1,42/3,85/5,20. Στο 1,60 από 1,52 το OVER 2,5.\n-Δεν έχει χάσει εντός η Σόγκνταλ (Β’ Νορβηγίας), η Ασάνε εκτός έχει αδυναμίες, αλλά ένα γκολ μπορεί και αυτή να το βρει. Προέχει το GOAL (1,60 από 1,65), ο «1» έχει πέσει στο 1,38 από 1,42!\n-Η Γιέρβ στην έδρα της είναι σε θέση να μην χάσει από τη Νοτόντεν, έχει πέσει ο «1» στο 1,52 από 1,78 (στο 3,65 από 3,35 το «Χ»), με… τραβάει και το GOAL (1,58 από 1,50).\n-Θέλουν να βρεθούν πιο ψηλά Κονγκσβίνγκερ και Χαμ Καμ, η φιλοξενούμενη δείχνει σε καλύτερη κατάσταση από την αντίπαλό της και δεν αποκλείω να πάρει αποτέλεσμα, οι αποδόσεις των 1/Χ/2 είναι, ωστόσο, 2,05/3,30/2,80 από 2,12/3,15/2,75. Το πρόσφατο παρελθόν έχει, ωστόσο, 3-1-1 με 4/5 OVER 2,5 (1,58 από 1,60).\n-Τρεις ισοπαλίες έχει εντός η Μιοντάλεν, θέλει να εκμεταλλευτεί την έδρα της, δεν είναι… εύκολη η Ούλενσακερ, εκτός δεν έχει χάσει, η πρόσφατη ιστορία «γράφει» 4-1-0 με 4/5 G/G και OVER 2,5. Μπορεί να μην χάσει η γηπεδούχος, στο 1,72 από 1,78 ο «1» (δεν… καλύπτετε με «Χ», σημείο που ανέβηκε στο 3,50 από 3,45). Στο 1,42 και στο 1,45 από 1,48 και 1,52 τα G/G και OVER 2,5, αλλά με βάση τις επιδόσεις τους δεν αποκλείω να έχουμε «2-3γκολ» (1,88 από 1,81)!\n-Τρομσντάλεν και Λεβάνγκερ… βράζουν στο ίδιο «καζάνι» στην Β’ Νορβηγίας, η γηπεδούχος εδρεύει στον βορρά της χώρας και θέλει να εκμεταλλευτεί την έδρα της. Το πρόσφατο παρελθόν έχει 2-0-0. Μπορεί να μην χάσει η Τρομσντάλεν, στο 1,88 από 2,02 ο «1», μπορεί να έρθει, έστω και οριακά (στο 3,30 από 3,20 το «Χ»).\nΑυτά τα παιχνίδια θέλουν προσοχή, παίζουν… και εκπλήξεις\n-Αξιόμαχη ομάδα είναι η Κρίστιανσουντ (Α’ Νορβηγίας), ειδικά εντός έδρας. Παίζει, όμως, με την Ρανχάιμ, η οποία κάνει πολύ καλή πορεία, ούσα ψηλά, ανταγωνιστική και εκτός. Η πρόσφατη παράδοση έχει 3-1-2. Οι αποδόσεις των 1/Χ/2 είναι 1,98/3,05/3,20, από 1,91/3,20/3,20. Τί λέτε; Μπορεί η φιλοξενούμενη να μην χάσει; Να ρισκάρουμε με «Χ»;\n-Δεν έχει χάσει η Μπραν στη Α’ Νορβηγίας, συνήθως έχει ματς με… ταβάνι τα τρία τέρματα συνολικά. Φιλοξενεί την 3η Χαούγκεσουντ, η οποία είναι σκληροτράχηλη, μάχεται και εκτός. Το πρόσφατο παρελθόν έχει 4-1-2 με 4/7 UNDER 2,5. Προσφέρεται φαβορί η Μπραν, αλλά το έργο της δεν θα είναι εύκολο, θέλει προσοχή αυτό το ματς, δεν θα είναι για μένα έκπληξη και το «Χ». Οι τιμές των 1/Χ/2 είναι 1,62/3,30/4,30 από 1,72/3,35/3,75. Πρώτη μου επιλογή αποτελούν τα «2-3γκολ» (1,70 από 1,75).\n-Η Οντ (δυνατή εντός) προσφέρεται φαβορί εντός κόντρα στην Σάντεφιορντ (έχει εκτός αδυναμίες). Όντως, η γηπεδούχος έχει δείξει καλύτερο πρόσωπο, αλλά και η φιλοξενούμενη στα τελευταία της έχει βελτιωθεί, χάνει δύσκολα και προέρχεται από 3/3 UNDER 2,5. Η Οντ έχει και την παράδοση μαζί της με 6-1-0 από το 2008 με 4/7 UNDER 2,5 και «2-3γκολ». Οι αποδόσεις των 1/Χ/2 είναι 1,37/3,80/6,25 από 1,32/4,10/6,50. Προσοχή μην έχουμε καμιά έκπληξη, οι τιμές του «1», άλλωστε, δεν αξίζουν…\n-Χαμηλά είναι Φλόρο και Νεστ Σότρα (Β’ Νορβηγίας), η φιλοξενούμενη δείχνει, πάντως, σε καλύτερη κατάσταση από την αντίπαλό της και σκοράρει πιο εύκολα. Το 2016 είχαμε 2-0 στο ίδιο γήπεδο. Μιλάμε για ματς που είναι τα πάντα… ανοιχτά! Λέτε να… σπάσει ο «1» (οι αποδόσεις των 1/Χ/2 είναι 2,30/3,20/2,45 από 2,20/3,40/2,50);\nΤελευταία αγωνιστική στον 8ο όμιλο\nΣτο Κόπα Λιμπερταδόρες θα γίνει η τελευταία αγωνιστική στον 8ο όμιλο. Η Μπόκα Τζούνιορς (1-3-1/4-5) μόνο με νίκη κόντρα στην αποκλεισμένη Αλιάνσα Λίμα (0-1-4/1-8) θα ελπίζει για την 2η θέση και την πρόκριση. Συνεχίζει σίγουρα στο Κόπα Σουνταμερικάνα, εάν παραμείνει 3η. Η γηπεδούχος πήρε το πρωτάθλημα στη χώρα της, η φιλοξενούμενη στο Περού δεν έχει… ανοιχτά ματς. Στο Περού είχαμε 0-0! Η Μπόκα εντός με ομάδες από το Περού έχει απολογισμό 7-1-2 (17-8), ενώ η Αλιάνσα Λίμα στην Αργεντινή έχει μόλις μια νίκη σε 10 ματς (7-2-1/19-6). Η παράδοση ανάμεσα σε συλλόγους της Αργεντινής και του Περού στα γήπεδα της πρώτης έχει 55-10-6 (179-63). Λογικά ο «1» να είναι χαμηλά και να μην αξίζει, σ’ αυτό το ματς, κάντε… παιχνίδι στο LIVE, ανάλογα με την εξέλιξη του άλλου αγώνα.\n-Η Παλμέιρας (4-1-0/11-2) έχει περάσει και ως 1η. Θεωρητικά είναι αδιάφορη, αλλά θέλει αποτέλεσμα, μετά και το αρνητικό αποτέλεσμα (0-1) στο κλάσικο εντός από την Κορίνθιανς για το πρωτάθλημα. Μπορεί να σκοράρει εντός. Η Ατλ. Τζούνιορ (2-1-2/5-6) είναι 2η και στο +1 από την Μπόκα Τζούνιορς. Με νίκη περνάει, με ισοπαλία δεν θέλει νίκη της Μπόκα, εάν χάσει, θέλει ήττα και της ομάδας από της πρωταθλήτριας Αργεντινής. Στον πρώτο γύρο είχαμε 0-3!!! Η Παλμέιρας εντός με ομάδες από την Κολομβία έχει μόνο νίκες (4-0-0/12-5). Η Ατλ. Τζούνιορ στην Βραζιλία έχει 6/7 ήττες (6-0-1/15-5). Το παρελθόν ανάμεσα σε ομάδες της Βραζιλίας και της Κολομβίας στα γήπεδα της πρώτης έχει 71-21-11 (182-70). Στο… χέρι της Παλμέιρας το να μην χάσει, ακόμα, και εάν δεν κυνηγάει κάτι, οι τιμές των 1/Χ/2 είναι 1,90/3,10/3,30 από 2,05/3,05/2,95. Εάν προηγηθεί η γηπεδούχος, θα θέλει γκολ και η φιλοξενούμενη, στο 1,75 το GOAL!


ΑΠΟΣΤΟΛΗ ΙΟΡΔΑΝΙΑ: Μια σύναξη για την ειρήνη με αποστροφή στα φώτα της δημοσιότητας - ΟΡΘΟΔΟΞΙΑ INFO\nΜέση Ανατολή 25/02/2020 / 18:47 26/02/2020\nΑΠΟΣΤΟΛΗ ΙΟΡΔΑΝΙΑ: Μια σύναξη για την ειρήνη με αποστροφή στα φώτα της δημοσιότητας ΑΠΕΤΑΞΑΜΗΝ ΤΟΝ ΤΥΠΟ\nΑΠΟΣΤΟΛΗ ΑΜΜΑΝ | Ανδρέας Λουδάρος Για πρώτη φορά στα χρονικά διορθοδόξων συναντήσεων δεν υπάρχει καμία πρόβλεψη για τους εκπροσώπους του Τύπου. Παρά το γεγονός πως μια τέτοια πρωτοβουλία ενδιαφέρει το σύνολο του ορθόδοξου κόσμου και όχι μόνο, ο τρόπος που αντιμετωπίζεται από τους διοργανωτές θυμίζει περισσότερο σαν κάτι που πρεπει να γίνει, να ολοκληρωθεί και να αφήσει το μικρότερο δυνατό αποτύπωμα.\nΣε ερώτηση του orthodoxia.info του μόνου ελληνικού ΜΜΕ που βρίσκεται στο Αμμαν, ο συνήθως αρμόδιος για τα θέμα Τύπου του Πατριαρχείου Ιεροσολύμων, Αρχιεπίσκοπος Κωνσταντίνης Αρίσταρχος δήλωσε αναρμόδιος, σημειώνοντας πως «αυτά τα έχει αναλάβει άλλη επιτροπή».\nΑρμόδιος για τα θέματα Τύπου εμφανίστηκε ο κ. Peter Welby ο οποίος δεν υπάρχει πουθενά στο επίσημο οργανόγραμμα του Πατριαρχείου Ιεροσολύμων και που στο αίτημα του orthodoxia.info για κοινοποίηση του προγράμματος της συνάντησης και των σχετικών πληροφοριών που διοχετεύονται στον Τύπο σε κάθε συνάντηση τέτοιας μορφής είτε είναι εκκλησιαστική είτε πολιτική, απάντησε πως τίποτα δεν πρόκειται να κοινοποιηθεί αφού η συνάντηση είναι «κλειστή» και δεν θα υπάρξει καμία ενημέρωση στον Τύπο εκτός από κάποιο Δελτίο Τύπου το οποίο ίσως να εκδοθεί στο τέλος της συνάξεως.\nΗ στάση αυτή ενισχύει τον προβληματισμό που υπάρχει αφού μια τέτοια συμπεριφορά δεν συνάδει σε καμία περίπτωση με την κεντρική ιδέα της συνάξεως η οποία σύμφωνα με τον εμπνευστή της τουλάχιστον, στοχεύει στο να φέρει την ειρήνη στην Ορθόδοξη Εκκλησία.\nΗ ΣΥΝΑΞΗ ΣΕ ΑΡΙΘΜΟΥΣ\nΑπό τις 15 Ορθόδοξες Εκκλησίες, ο Πατριάρχης Ιεροσολύμων προσκάλεσε τις 14 αφήνοντας εκτός τον Κιέβου Επιφάνιο. Εξ αυτών των δεκατεσσάρων προσκληθέντων Προκαθημένων συμμετέχουν τρείς. Ο Μόσχας κ. Κύριλλος, ο Σερβίας κ. Ειρηναίος και ο Τσεχίας κ. Ραστισλάβος. Δυο Προκαθήμενοι, ο Ρουμανίας Δανιήλ και ο Πολωνίας κ. Σάββας εκπροσωπούνται από μητροπολίτες.\nΟυσιαστικά εκτός από τον προσκαλούντα, Πατριάρχη Ιεροσολύμων και τον άμεσα ενδιαφερόμενο Πατριάρχη Ρωσίας μόλις δυο Προκαθήμενοι ανταποκρίθηκαν στο κάλεσμα και δυο ακόμη Εκκλησίες σε επίπεδο μητροπολίτη.\nΌλες οι υπόλοιπες Ορθόδοξες Εκκλησίες, οι: Κωνσταντινουπόλεως, Αλεξανδρείας, Αντιοχείας, Κύπρου, Γεωργίας, Ελλάδος, Βουλγαρίας και Αλβανίας αρνήθηκαν να συμμετάσχουν.


Survivor Live spoiler, 22/06: Αυτός ο παίκτης κερδίζει σήμερα! - Survivor - Athens magazine\nSurvivor spoiler, 22/06: Ποιος παίκτης κερδίζει σήμερα το έπαθλο ασυλίας στο Survivor 4; Και ποιο θα είναι το σκορ; Το Athensmagazine.gr σας έχει την διαρροή!\nΠρώτη νίκη του αγώνα για τη Μαριαλένα - Στις 5 μειώνονται οι ζωές του Σάκη\nΟ Σάκης παίρνει επίσης... παραμάζωμα τον Ηλία και τον αφήνει στις 3 ζωές\nΤΕΛΟΣ Η ΜΑΡΙΑΛΕΝΑ - Ο Ηλίας της αφαιρεί και την τελευταία ζωή\nΤΕΛΟΣ Ο ΚΟΡΟ - Ο Ηλίας Μπόγδανος αφήνει εκτός τον Amigo\nΤΕΛΟΣ Ο ΗΛΙΑΣ - Ο Γιώργος Ασημακόπουλος κερδίζει στο τελευταίο κυβάκι και παίζει... τελικό με Σάκη\nΝΙΚΗ ΓΙΑ ΤΟΝ ΣΑΚΗ - Ο στύλος του Ασημακόπουλου... δε στέκεται και έχει όλο τον χρόνο να πάρει την ασυλία


Αρχική ΕΙΔΗΣΕΙΣ Παρεμπόριο: Πρόστιμα ύψους 42.900 ευρώ επιβλήθηκαν την προηγούμενη εβδομάδα\nΦωτογραφία Αρχείου ©(EUROKINISSI/ΘΑΝΑΣΗΣ ΚΑΛΛΙΑΡΑΣ)\nΠρόστιμα συνολικού ύψους 42.900 ευρώ επιβλήθηκαν την περασμένη εβδομάδα σε Αττική, Ήπειρο και Ανατολική Μακεδονία – Θράκη, κατά τη διάρκεια ελέγχων, για την αντιμετώπιση του παρεμπορίου\nΚατά το χρονικό διάστημα από 19.04.2021 έως και 25.04.2021 πραγματοποιήθηκαν συνολικά 363 έλεγχοι και βεβαιώθηκαν 49 παραβάσεις που αφορούσαν το παράνομο εμπόριο.\nΣε συνεργασία με την Ελληνική Αστυνομία, την Κεντρική Ομάδα Ελέγχων της ΑΑΔΕ (Κ.Ο.Ε. Ηγουμενίτσας), το Τελωνείο της Κακαβιάς Ιωαννίνων και τη συνδρομή των τοπικών δημοτικών και περιφερειακών αρχών, οι επιχειρήσεις της ΔΙ.Μ.Ε.Α. για την αντιμετώπιση του παράνομου εμπορίου πραγματοποιήθηκαν σε Αττική, Ήπειρο και Ανατολική Μακεδονία – Θράκη.\nΕπεβλήθησαν πρόστιμα συνολικού ύψους 42.900 ευρώ, για παραβάσεις των Κανόνων Διακίνησης και Εμπορίας Προϊόντων Υπηρεσιών (Κανόνες ΔΙΕΠΠΥ), του υπαίθριου εμπορίου (ν.4497/2017) και του ν.4446/16 που αφορά στη χρήση τερματικού αποδοχής καρτών και μέσων πληρωμής με κάρτα (POS).\nΚατασχέθηκαν 10.758 τεμάχια παράνομου εμπορίου, εκ των οποίων 1.108 τεμάχια αφορούσαν σε απομιμητικά προϊόντα.\n«Οργιάζει» το παρεμπόριο δίπλα στις λαϊκές αγορές\nΌπως είχε αποκαλύψει το kedenews.gr οι παραγωγοί των λαϊκών αγορών αντιμετωπίζουν σοβαρά προβλήματα από την «έξαρση» του παρεμπορίου.\nΕιδικότερα, ο Πρόεδρος της Πανελλαδικής Ομοσπονδίας Συλλόγων Παραγωγών Αγροτικών Προϊόντων Πωλητών Λαϊκών Αγορών, Παντελής Μόσχος είχε δηλώσει χαρακτηριστικά πως: «Υπάρχει πολύ μεγάλο πρόβλημα στον Άγιο Παντελεήμονα, στην Πλατεία Αττικής. Η μεγαλύτερη γάγγραινα σχετικά με τη δράση του παρεμπορίου είναι αυτή η περιοχή. Εκεί πραγματοποιείται μια λαϊκή αγορά που έχει γύρω στους τριακόσιους πάγκους με οπωρολαχανικά και γύρω στους εκατό με βιομηχανικά είδη (όπως για παράδειγμα ρούχα κτλ.). Στο ίδιο σημείο στήνεται το μεσημέρι μετά τις 2 μια παραλαϊκή αγορά με τουλάχιστον τριακόσιους παράνομους πωλητές. Όποιος βρεθεί στην περιοχή κάθε Σάββατο μπορεί να το διαπιστώσει βλέποντάς το και μόνος του».\nΠαρόμοιο πρόβλημα αντιμετωπίζουν και οι παραγωγοί Λαϊκών Αγορών Κεντρικής-Δυτικής Μακεδονίας, Θεσσαλίας και Θράκης σύμφωνα με τον Πρόεδρο της Ομοσπονδίας του συλλόγου Βασίλειου Μακρίδη.\nΠροηγούμενο άρθροΜετακινήσεις Πάσχα: Αντιδρούν οι ιδιώτες καρδιολόγοι στη μη μετακίνηση ασθενών από νομό σε νομό\nΕπόμενο άρθροΒορίδης: «Η οικονομία δεν θα μείνει κλειστή επειδή κάποιοι δεν θέλουν να εμβολιαστούν»


Grand theft auto 5 Review - Κυκλοφορεί για PS4, PS3, Xbox One, 360, PC - Κριτικές | Νέα Gaming\nGrand theft auto 5 Review – Κυκλοφορεί για PS4, PS3, Xbox One, 360, PC\nby Game Reviews 28 Νοεμβρίου 2018 1322\nΤο Grand Theft Auto V είναι ένα game δράσης-περιπέτειας που αναπτύχθηκε από το Rockstar North και κυκλοφόρησε από την Rockstar Games. Κυκλοφόρησε τον Σεπτέμβριο του 2013 για το PlayStation 3 και το Xbox 360, τον Νοέμβριο του 2014 για το PlayStation 4 και το Xbox One και τον Απρίλιο του 2015 για τα Microsoft Windows. Είναι η πρώτη κύρια είσοδος στη σειρά Grand Theft Auto από το 2008 Grand Theft Auto IV. Στα πλαίσια της φανταστικής κατάστασης του Σαν Αντρέα, με βάση τη νότια Καλιφόρνια, η ιστορία ενός παίκτη ακολουθεί τρεις εγκληματίες και τις προσπάθειές τους να διαπράξουν θύματα υπό πίεση από κυβερνητική υπηρεσία. Ο ανοιχτός σχεδιασμός του κόσμου επιτρέπει στους παίκτες να περιπλανηθούν ελεύθερα στο ανοιχτό τοπίο του San Andreas και στη φανταστική πόλη Los Santos, που βασίζεται στο Λος Άντζελες.\nΤο Grand Theft Auto V παίζεται είτε από προοπτική τρίτου προσώπου είτε από πρώτο πρόσωπο και ο κόσμος του κινείται με τα πόδια ή με το όχημα. Οι παίκτες ελέγχουν τους τρεις πρωταγωνιστές του πρωταθλήματος καθ ‘όλη τη διάρκεια ενός παίκτη και μετακινούνται μεταξύ τους τόσο κατά τη διάρκεια όσο και εκτός αποστολών. Η ιστορία είναι επικεντρωμένη στις ακολουθίες heist, και πολλές αποστολές περιλαμβάνουν τη λήψη και την οδήγηση παιχνιδιού. Ένα “επιθυμητό” σύστημα διέπει την επιθετικότητα της ανταπόκρισης των αρχών επιβολής του νόμου σε παίκτες που διαπράττουν εγκλήματα. Το Grand Theft Auto Online, του παιχνιδιού, επιτρέπει στους μέχρι 30 παίκτες να συμμετέχουν σε μια ποικιλία διαφορετικών συνεταιρισμών και ανταγωνιστικών τρόπων παιχνιδιού.\nΗ ανάπτυξη του Grand Theft Auto V, ξεκίνησε λίγο μετά την κυκλοφορία του Grand Theft Auto IV και μοιράστηκε ανάμεσα σε πολλά από τα studios του Rockstar παγκοσμίως. Η ομάδα ανάπτυξης επέστησε την επιρροή πολλών από τα προηγούμενα έργα τους όπως το Red Dead Redemption και το Max Payne 3 και σχεδίασε το παιχνίδι γύρω από τρεις πρωταγωνιστές για να καινοτομήσουν στην κεντρική δομή των προκατόχων τους. Μεγάλο μέρος των εργασιών ανάπτυξης δημιούργησε τη δημιουργία του ανοιχτού κόσμου και πολλά μέλη της ομάδας διεξήγαγαν έρευνες πεδίου γύρω από την Καλιφόρνια για να καταγράψουν υλικό για την ομάδα σχεδιασμού. Η ηχητική λωρίδα του παιχνιδιού διαθέτει μια πρωτότυπη βαθμολογία που αποτελείται από μια ομάδα παραγωγών που συνεργάστηκαν για αρκετά χρόνια.\nΜε εκτεταμένη εμπορία και ευρεία προσδοκία, το Grand Theft Auto V έσπασε τα αρχεία των πωλήσεων της βιομηχανίας και έγινε το πιο γρήγορο προϊόν ψυχαγωγίας στην ιστορία, κερδίζοντας 800 εκατομμύρια δολάρια την πρώτη ημέρα και 1 δισεκατομμύριο δολάρια τις τρεις πρώτες ημέρες. Έλαβε ευρύτατη κριτική αναγνώριση, με έπαινο που απευθύνεται στον σχεδιασμό πολλαπλών πρωταγωνιστών, στον ανοιχτό κόσμο, στην παρουσίαση και στο gameplay. Ωστόσο, προκάλεσε διαμάχες σχετικά με την απεικόνιση των γυναικών και μια αποστολή με βασανιστήρια κατά τη διάρκεια μιας ανάκρισης ομήρων. Θεωρείται ένας από τους σημαντικότερους τίτλους της κονσόλας παιχνιδιών της έβδομης γενιάς και μεταξύ των καλύτερων παιχνιδιών που έγινε ποτέ, κέρδισε βραβεία στο τέλος του έτους, συμπεριλαμβανομένων των βραβείων Παιχνίδι της Χρονιάς από διάφορες εκδόσεις τυχερών παιχνιδιών. Είναι το τρίτο βέλτιστο πωλητήριο βιντεοπαιχνιδιών όλων των εποχών και έχει αποσταλεί πάνω από 100 εκατομμύρια αντίτυπα και είναι ένα από τα πιο οικονομικά επιτυχημένα προϊόντα ψυχαγωγίας όλων των εποχών, με έσοδα άνω των 6 δισεκατομμυρίων δολαρίων.\nΤο Grand Theft Auto V είναι ένα παιχνίδι δράσης-περιπέτειας που παίζεται από μια προοπτική τρίτου προσώπου ή πρώτου προσώπου. Οι παίκτες ολοκληρώνουν τις αποστολές σε γραμμικά σενάρια με καθορισμένους στόχους για να προχωρήσουν στην ιστορία . Εκτός από τις αποστολές, οι παίκτες μπορούν να περιπλανηθούν ελεύθερα στον ανοιχτό κόσμο. Αποτελείται από την ανοιχτή υπαίθρια περιοχή του San Andreas, συμπεριλαμβανομένης της φανταστικής περιοχής Blaine και της πλασματικής πόλης Los Santos, ο κόσμος είναι πολύ μεγαλύτερος σε σχέση με τις προηγούμενες συμμετοχές στη σειρά. Μπορεί να διερευνηθεί πλήρως μετά το παιχνίδι, ξεκινάει χωρίς περιορισμούς, αν και η πρόοδος της ιστορίας ξεκλειδώνει περισσότερο περιεχόμενο παιχνιδιού.\nΟι παίκτες μπορούν να καλύψουν πίσω τα αντικείμενα κατά τη διάρκεια των πυροτεχνημάτων, για να αποφευχθούν ζημιές από τους εχθρούς.\nΟι παίκτες χρησιμοποιούν επιθέσεις με σώμα, πυροβόλα όπλα και εκρηκτικά για να πολεμήσουν τους εχθρούς και μπορούν να τρέξουν, να πηδούν, να κολυμπήσουν ή να χρησιμοποιήσουν οχήματα για να περιηγηθούν στον κόσμο. Για να χωρέσει το μέγεθος του χάρτη, το παιχνίδι εισάγει τύπους οχημάτων που απουσιάζουν από τον προκάτοχό του Grand Theft Auto IV, όπως αεροσκάφη σταθερής πτέρυγας. Στη μάχη, ο αυτόματος στόχος και ένα σύστημα κάλυψης μπορούν να χρησιμοποιηθούν ως βοήθεια κατά των εχθρών. Σε περίπτωση που οι παίκτες τραυματιστούν, ο μετρητής υγείας τους θα αναπαράγεται βαθμιαία στο μέσο της διαδρομής του.\nΟι παίκτες αναπαύονται στα νοσοκομεία όταν η υγεία τους εξαντλείται. Εάν οι παίκτες διαπράττουν εγκλήματα, οι υπηρεσίες επιβολής του νόμου ενδέχεται να ανταποκριθούν όπως υποδεικνύεται από έναν “επιθυμητό” μετρητή στην οθόνη head-up (HUD). Τα αστέρια που εμφανίζονται στο μετρητή υποδεικνύουν το τρέχον επιθυμητό επίπεδο (για παράδειγμα, στο ανώτατο επίπεδο των πέντε αστέρων, τα ελικόπτερα της αστυνομίας και οι ομάδες SWAT σμήθονται σε φονικούς φορείς αποστολής). Οι υπεύθυνοι επιβολής του νόμου θα αναζητήσουν παίκτες που εγκαταλείπουν το ήσυχη περιοχή. Ο μετρητής μπαίνει σε λειτουργία ψύξης και τελικά υποχωρεί όταν οι παίκτες είναι κρυμμένοι από την οπτική επαφή των αξιωματικών που εμφανίζεται στον μινι-χάρτη.\nΗ κατάσταση ενός παίκτη επιτρέπει στους παίκτες να ελέγχουν τρεις χαρακτήρες: Michael De Santa, Trevor Philips και Franklin Clinton-εγκληματίες των οποίων οι ιστορίες διασυνδέονται καθώς ολοκληρώνουν τις αποστολές. Ορισμένες αποστολές ολοκληρώνονται με ένα μόνο χαρακτήρα και άλλες έχουν δύο ή τρεις. Έξω από τις αποστολές, οι παίκτες μπορούν να μετακινούνται μεταξύ χαρακτήρων κατά βούληση από μια κατευθυντική πυξίδα στο HUD. Το game μπορεί να αλλάξει χαρακτήρες αυτόματα κατά τη διάρκεια αποστολών για να ολοκληρώσει ορισμένους στόχους. Το avatar του ενός χαρακτήρα θα αναβοσβήνει κόκκινο εάν είναι σε κίνδυνο και χρειάζεται βοήθεια και αναβοσβήνει άσπρο εάν έχει στρατηγικό πλεονέκτημα. Παρόλο που οι παίκτες ολοκληρώνουν τις αποστολές ως οποιοιδήποτε από τους τρεις πρωταγωνιστές, οι πιο δύσκολες αποστολές απαιτούν ενίσχυση από τους συνεργάτες που ελέγχονται από την AI με μοναδικά σετ δεξιοτήτων όπως η πειρατεία και το Hacking υπολογιστών.\nΕάν ένας συνεργός επιβιώνει με επιτυχημένη ληστεία, παίρνει μια περικοπή από την ανταμοιβή μετρητών και μπορεί να είναι διαθέσιμη για μεταγενέστερες αποστολές με βελτιώσεις στις μοναδικές δεξιότητές τους. Μερικοί ληστές επιτρέπουν πολλαπλές στρατηγικές. σε μια αποστολή, οι παίκτες μπορούν είτε να υποτάξουν κρυφά τους αμάχους με έναν ανίκανο πράκτορα είτε να καταστρέψουν εμφανώς τον τόπο με πυροβόλησε όπλα.\nΚάθε χαρακτήρας έχει ένα σύνολο οκτώ δεξιοτήτων που αντιπροσωπεύουν την ικανότητά τους σε ορισμένους τομείς όπως η σκοποβολή και η οδήγηση. Αν και οι δεξιότητες βελτιώνονται μέσω του παιχνιδιού, κάθε χαρακτήρας έχει εξειδικευμένη δεξιότητα με εξειδίκευση (πχ πτητική δεξιότητα του Trevor). Η όγδοη “ειδική” ικανότητα προσδιορίζει την αποτελεσματικότητα στην εκτέλεση μιας ικανότητας που είναι μοναδική σε κάθε αντίστοιχο χαρακτήρα. Ο Μιχαήλ μπαίνει στον αγώνα, ο Franklin επιβραδύνει το χρόνο κατά την οδήγηση και ο Trevor ασχολείται με διπλάσια ζημιά στους εχθρούς, ενώ παίρνει το μισό στο αγώνα. Ένα μέτρο στο HUD του κάθε χαρακτήρα εξαντλείται όταν χρησιμοποιείται μια ικανότητα και ανανεώνεται όταν οι παίκτες εκτελούν επιδέξια πράξεις (για παράδειγμα, παρασύρονται σε οχήματα όπως Franklin ή εκτελούν headshots ως Michael).\nΕνώ η υπάρχει ελεύθερη περιαγωγή στον κόσμο παιχνιδιών, οι παίκτες μπορούν να συμμετάσχουν σε δραστηριότητες που σχετίζονται με το περιβάλλον, όπως η κατάδυση ή η BASE jumping. Κάθε χαρακτήρας διαθέτει ένα smartphone για επικοινωνία με φίλους, έναρξη δραστηριοτήτων και πρόσβαση σε ένα in-game Internet. Το Διαδίκτυο επιτρέπει στους παίκτες να εμπορεύονται μετοχές μέσω χρηματιστηρίου. Οι παίκτες μπορούν να αγοράσουν ιδιότητες όπως γκαράζ και επιχειρήσεις, να αναβαθμίσουν τα όπλα και τα οχήματα στο οπλοστάσιο κάθε χαρακτήρα και να προσαρμόσουν την εμφάνισή τους αγοράζοντας ρούχα, κούρεμα και τατουάζ.\nFortnite Review – Κυκλοφορεί για PS4, Xbox One, Switch, PC, iOS, Android\nGame Reviews 21 Αυγούστου 2021\nΤα 30 καλύτερα παιχνίδια PS4 για το 2018 - Κριτικές | Νέα Gaming 30 Νοεμβρίου 2018 at 12:19\n[…] 8. Grand Theft Auto 5 […]


ΘΡΑΚΙΚΗ ΑΓΟΡΑ - Άρχισαν τα όργανα...\nΚυριακή, 24 Φεβρουάριος 2019 08:18\nΆρχισε να ξεκαθαρίζει το τοπίο στις αυτοδιοικητικές εκλογές, με την ανακοίνωση των συνδυασμών αλλά και υποψηφίων. Σε ότι αφορά στην περιφέρεια ΑΜ-Θ, το τρένο Τοψίδης δεν σταματά και αντιθέτως αυξάνει ταχύτητα. Υποψήφιοι από όλους τους χώρους τους πολιτικούς, παλιά και νέα στελέχη, ενώ διαφαίνεται ότι στον Έβρο θα έχει σαρωτική παρουσία. Ο Κατσιμίγας ανακοίνωσε τον συνδυασμό στην Κομοτηνή, με ένα ακροατήριο συριζαίων και κάποιους πολιτικούς του φίλους και γνωστούς από άλλους χώρους. Για υποψήφιους ... προσεχώς. Ο Πέτροβιτς παραμένει υποψήφιος περιφερειάρχης, χωρίς υποψήφιους... Ο Σιμιτζής, θα κάνει αγώνα δρόμου να είναι τελικά υποψήφιος, ενώ το ΚΚΕ θα είναι παρόν, όπως πάντα. Φημολογείται ότι θα υπάρχει και η ΧΑ με την αυτοδιοικητική της συνιστώσα και με υποψήφιο όχι από την ΑΜ-Θ. Μένει ο Μέτιος, ο οποίος περιμένει το κλιμάκιο της ΝΔ, ίσως και με επικεφαλής τον Μητσοτάκη, για να βάλει τα πράγματα "στη θέση τους". Ζήσε Μάη μου....\nΠίεση μέχρι τέλους\nΚαι για να πούμε και την αλήθεια, οι πληροφορίες λένε πως οι υποψήφιοι Τοψίδη που προέρχονται από τη ΝΔ, δέχονταν πιέσεις κομματικές μέχρι και την τελευταία στιγμή για να αρνηθούν την συμμετοχή τους στον συνδυασμό. Από πιέσεις βέβαια δεν χαμπαριάζουν, κυρίως στον Έβρο όπου ο νομός είναι πολιτικός και τα στελέχη της ΝΔ κοιτούν το συμφέρον του τόπου και όχι της παράταξης. Όχι σαν κάτι κότες.... που περιμένουν που θα κάτσει η μπίλια....\nΑναβαίνει το ξε-Κίνημα\nΣτον δήμο Κομοτηνής, ο Βαβατσικλής ανακοίνωσε 11 υποψήφιους και θα συνεχίζει με 11 κάθε εβδομάδα. Το ξε-Κίνημα για την Πόλη έχει ανοδική πορεία και κυρίως έχει να επιδείξει το έργο του Βαβατσικλή και την βεβαιότητα ότι μπορεί να αντιστρέψει την στασιμότητα, αν όχι την οπισθοδρόμηση, της τελευταίας δεκαετίας.\nΚομματικός κατά βάση\nΜε εφόδιο την κομματική παρουσία στη ΝΔ οι υποψήφιοι του Γραβάνη, και με τον συνδυασμό να δείχνει ότι είναι σχεδόν καθαρά κομματικός. Τα "λαμπερά" πρόσωπα και οι γόνοι, δεν πείθουν πλέον, είναι άλλων εποχών, εποχών που μας οδήγησαν στη σημερινή στασιμότητα. Άλλωστε, όταν οι περισσότεροι στήνουν ψηφοδέλτια πολυσυλλεκτικά, αν εσύ βασίζεσαι μόνο στο κόμμα, άντε να γίνεις πιστευτός ότι είσαι αυτοδιοικητικός.\nΣυνεχίζουν το έργο τους\nΣτον συνδυασμό του Γκαράνη, λένε πως θα συνεχίσουν το έργο τους... Ίσως για αυτό παραμένει ακόμη στο πάρκο το δένδρο το χριστουγεννιάτικο που τσάμπα πήγε όπως και οι εκδηλώσεις στο χώρο. Πάντως σε λιγότερο από δέκα μήνες, Χριστούγεννα θα έχουμε πάλι, οπότε γιατί να το βγάλουν... Να μειώσουν το αποθεματικό κάνοντας έξοδα; Εντωμεταξύ, ακόμη να μάθουμε τι θα γίνει με το αποθεματικό. Είναι πραγματικό ή λογιστικό και αν υπάρχουν τα χρήματα, σε τι έργα να ελπίζουμε;\nΌλα από ολίγον\nΕδώ να μην ξεχάσουμε και την Λαφτσή που κατεβαίνει όχι για τα λίγα... Αλλά, με λίγους υποψήφιους, λίγο από πολιτική, λιγάκι από πρόγραμμα και ολίγον από ψηφοφόρους, συριζαίους αποκλειστικά, πως να πάει για περισσότερα... Να μη μείνει τελευταία και καταϊδρωμένη... Πίσω και από το ΚΚΕ...\nΠίτες που ενώνουν...\nΕκεί που δεν μπορούν με τίποτα να συνεργαστούν κόμματα και αυτοδιοικητικοί συνδυασμοί, έρχονται οι πίτες της περιόδου μετά την Πρωτοχρονιά και τα καταφέρνουν. Πάντως οι σύλλογοι, κάποιοι τουλάχιστον, πρέπει να έχουν πολύ χιούμορ, αφού τους βάζουν όλους μαζί σε ένα τραπέζι. Να μη μπορούν να μιλήσουν ούτε με πιθανούς υποψήφιους, καθώς καραδοκούν οι αντίπαλοι, αλλά και να κάθονται μια βραδιά δίπλα σε όσους δεν θα ήθελαν ποτέ να καθίσουν. Από την φωτο, μόνο ο Μέτιος λείπει... εκτός και αν τον έβαλαν αλλού.\nΘυμάται ο Άρης...\nΕντωμεταξύ, και ένα παραλειπόμενο από την παρουσίαση του Κατσιμίγα. Πίσω πίσω και όρθιος, διακρινόταν ο Άρης Γιαννακίδης. Εμ που να πάει πιο μπροστά, με τόσους συριζαίους που είχαν στρογγυλοκαθίσει σε όλες τις θέσεις... Έχει θυμητικό ο Άρης...\nΑρκεί να μην πάνε στον Τοψίδη...\nΕπίσης εντωμεταξύ, κακώς χάνει τον καιρό του ο Μέτιος, με μια απόφαση να αναλάβει όλες τις χωρικές και τις άλλες αντιπεριφέρειες και όχι μια μια οπως κάνει τώρα. Πάντως του Έβρου την αντιπεριφέρεια, ακόμη να την αναλάβει, αν και ο Πέτροβιτς είναι εδώ και μήνες υποψήφιος. Αρκεί κάποιος, να μην πάει στον Τοψίδη... Επιπλέον, έχει ενδιαφέρον να δούμε τι θα κάνουν τα στελέχη της ΝΔ στην Κομοτηνή που με το ένα πόδι είναι στην τοπική αυτοδιοίκηση και το άλλο στην περιφερειακή, αναμένοντας τον "Μεσσία" να έρθει και να τους πει που θα πάνε. Την αναβλητικότητα τους πολλοί θα την πληρώσουν, μένοντας εκτός νυμφώνα.\nΚαι τα ποσοστά...\nΑν τους πιστέψεις, Γραβάνης και Γκαράνης βγάζουν 110%... προς το παρόν. Η Λαφτσή που δεν πάει για λίγα, δεν θα πάρει ένα 20%... Σπάρτακος, ΚΚΕ δεν θα μαζέψουν άλλο ένα 20%... Αισίως φτάσαμε στο 150%... Αυτά παθαίνει κανείς άμα πηγαίνει σε όποια πίτα βρει μπροστά του και μετράει τις χειραψίες...\nΕίτε βρέχει είτε δεν βρέχει...\nΤέλος, όταν βρέχει, δυσκολεύεσαι να μπεις στην Κομοτηνή, από τα νερά του μαζεύονται κάτω από την διάβαση του τρένου και στην ανατολική είσοδο. Αλλά και όταν δεν βρέχει, σου σπάνε τα νεύρα τα αρρύθμιστα φανάρια. Έτσι όλο και περισσότεροι επιλέγουν τον παράδρομο. Μα τόσο δύσκολο είναι να ρυθμιστούν αυτά τα φανάρια;\nΠερισσότερα σε αυτή την κατηγορία: « Αγρότες στα μπλόκα, μυαλά στα κάγκελα Πόσο καλύτερα πια... »


Ο Τόπος Μου: πηγές ενέργειας\ntness media περιβάλλον ταξίδι αλληλεγγύη autohub εικόνες\nΤο πόση ευεξία αισθανόμαστε κατά τη διάρκεια της ημέρας οφείλεται σε μεγάλο ποσοστό στη διατροφή μας\nΔΗΜΟΣΙΕΥΣΗ: 22/11/2016 09:30\nΟι κακές συνήθειες και ένας αγχωτικός τρόπος ζωής μπορούν να μας κλέψουν μεγάλα αποθέματα ενέργειας. Ο ανεπαρκής ή ο κακός ύπνος, το παρατεταμένο και έντονο στρες, οι στερητικές δίαιτες, οι κακές διατροφικές επιλογές, το γρήγορο φαγητό, κάποια προβλήματα υγείας (όπως η δυσλειτουργία του θυρεοειδούς), το κάπνισμα, η υπερβολική κατανάλωση αλκοόλ, η έλλειψη άσκησης και ορισμένα φάρμακα (π.χ. ηρεμιστικά, διουρητικά, αντιισταμινικά) μπορεί να μας κάνουν να νιώθουμε κόπωση και υπνηλία.\nΚαθένας από αυτούς τους παράγοντες μπορεί να παίξει σημαντικό ρόλο στα χαμηλά επίπεδα ενέργειας που νιώθουμε, όμως το πόσο ενεργητικοί αισθανόμαστε κατά τη διάρκεια της ημέρας οφείλεται κατά μεγάλο ποσοστό στη διατροφή μας.\nΟι έρευνες δείχνουν ότι η κατανάλωση πρωινού μάς προσφέρει κατά 2-5 φορές μεγαλύτερη πιθανότητα να καλύψουμε τα 2/3 της συνιστώμενης ημερήσιας πρόσληψης στις περισσότερες βιταμίνες και μέταλλα, συμπεριλαμβανομένου και του σιδήρου. Σύμφωνα με μελέτη του Πανεπιστημίου της Ουλμ στη Γερμανία, η λήψη πρωινού επηρεάζει σημαντικά την απόδοση, τη συγκέντρωση, τη μνήμη και τη διάθεση. Επιπλέον, άνθρωποι που παίρνουν πρωινό εμφανίζουν σπανιότερα κατάθλιψη ή άγχος, σκέφτονται γρηγορότερα και πιο καθαρά, αισθάνονται λιγότερη κούραση και υπνηλία και έχουν μικρότερες πιθανότητες να παραπονεθούν για πρωινούς πόνους στην κοιλιά και ζαλάδα. Μεγάλη σημασία έχει, βέβαια, το καλής ποιότητας πρωινό που μπορεί να περιλαμβάνει γιαούρτι, γάλα, μέλι, βρόμη, ψωμί και φρυγανιές ολικής άλεσης, φρούτα, χυμούς, αβγά, μαρμελάδες χωρίς προσθήκη ζάχαρης, τυρί και ξηρούς καρπούς.\nΗ καφεΐνη δρα στο κεντρικό νευρικό σύστημα, ενεργοποιώντας το. Η μέτρια πρόσληψη καφεΐνης (μέχρι 3 φλιτζάνια την ημέρα) συμβάλλει στην τόνωση του οργανισμού, αυξάνει την επαγρύπνηση, μειώνει το αίσθημα κόπωσης, βελτιώνει τη νοητική λειτουργία. Ωστόσο, σύμφωνα με μια μεγάλη μελέτη του Πανεπιστημίου του Κάρντιφ, η υπερβολική πρόσληψη καφεΐνης έχει αντίστροφη δράση, κουράζοντας το νευρικό μας σύστημα.\nΟι απλοί υδατάνθρακες, όπως είναι η ζάχαρη και το επεξεργασµένο λευκό αλεύρι, μεταβολίζονται γρήγορα από τον οργανισµό. Ετσι, ανεβάζουν απότοµα τα επίπεδα ενέργειας, όμως η στάθµη του σακχάρου πέφτει κατακόρυφα, προκαλώντας εντυπωσιακή πτώση της ενεργητικότητάς μας 1-3 ώρες αργότερα. Πρέπει, λοιπόν, να μειώσουμε τους απλούς υδατάνθρακες και να αυξήσουμε την κατανάλωση σύνθετων υδατανθράκων (µαύρο ψωµί, δηµητριακά πρωινού, µπάρες δηµητριακών, φρούτα και οι χυµοί τους, αµυλώδη λαχανικά όπως ο αρακάς, όσπρια, πατάτες, ρύζι κ.ά.). Ετσι, θα απελευθερώνεται ενέργεια στον οργανισµό µε αργό ρυθµό, ώστε να διατηρείται σταθερά σε υψηλά επίπεδα.\nΑνατρίχιασα!Ενα σημαντικό ποσοστό του πληθυσμού, της τάξης του 55%-86%, έχει αισθανθεί στο πετσί του το φαινόμενο frisson. Ο όρος προέρχεται από τη γαλλική γλώσσα και σημαίνει ανατριχίλα. Χαρακτηρίζεται από ένα αίσθημα ευφορίας και απόλαυσης που γίνεται αισθητό μέσω της αφής και εκτείνεται σε όλη την επιφάνεια του δέρματος. Οι επιστήμονες έχουν παρομοιάσει το φαινόμενο και με «δερματικό οργασμό» και «αισθητικό ρίγος». Ο παράγοντας που το πυροδοτεί συνήθως είναι η μουσική, ορισμένοι άνθρωποι το έχουν βιώσει, όμως, και όταν κοιτάζουν ένα όμορφο έργο τέχνης ή όταν παρακολουθούν τις δραματικές σκηνές μιας ταινίας.\nPosted by lornion at 5:57 PM


Πτυχίο Λογοθεραπείας. Τμήμα Λογοθεραπείας. Σχολή Επαγγελμάτων Υγείας και Πρόνοιας. Τεχνολογικό Εκπαιδευτικό Ίδρυμα Πελοποννήσου.\nTο Τμήμα Λογοθεραπείας λειτουργεί με την εφαρμογή ενός σύγχρονου Προγράμματος Σπουδών που παρέχει μαθήματα υποδομής από τους κλάδους της Γλωσσολογίας, Ιατρικής, Ψυχολογίας και Παιδαγωγικής και τα απαραίτητα μαθήματα ειδικότητας στις διαταραχές λόγου, ομιλίας, φωνής και ακοής, καθώς και μαθήματα νέων τεχνολογιών. Το Πρόγραμμα Σπουδών καταρτίσθηκε από Ομάδα Εργασίας, η οποία συμπεριέλαβε τις τελευταίες εξελίξεις στον χώρο της επιστήμης, τις παρατηρήσεις επαγγελματιών του κλάδου, καθώς και παρατηρήσεις από αντίστοιχα τμήματα της Ελλάδας και του εξωτερικού. Εκτός του θεωρητικού μέρους, περιλαμβάνει υποχρεωτική κλινική πρακτική 900 ωρών η οποία πραγματοποιείται σε νοσοκομεία, ειδικά σχολεία, ιδρύματα και στην Κλινική Λογοθεραπείας του Τ.Ε.Ι. Η κλινική άσκηση εποπτεύεται από Λογοπαθολόγους/Λογοθεραπευτές, καθηγητές ή συνεργάτες του Τμήματος, με σκοπό την αξιολόγηση, διάγνωση και αποκατάσταση ασθενών από τους σπουδαστές.\nΗ εκπαιδευτική ευκαιρία αφορά τα πεδία της επιστήμης της λογοθεραπείας στα οποία εστιάζεται το περιεχόμενο των σπουδών. Σκοπός του προγράμματος είναι να εκπαιδευτούν άρτια καταρτισμένοι επιστήμονες θεραπευτές ομιλίας και λόγου, στηριζόμενοι στις σύγχρονες μελέτες και διαδικασίες της διάγνωσης, αντιμετώπισης και θεραπείας. Η διδασκαλία των μαθημάτων περιλαμβάνει θεωρητική διδασκαλία, εργαστηριακά μαθήματα, καθώς και κλινικές ασκήσεις (αντιμετώπιση πραγματικών περιστατικών στο 5ο, 6ο, 7ο εξάμηνο σπουδών).


Maccabees: Νέο τραγούδι και περιοδεία στην Αμερική | Euronews\nMaccabees: Νέο τραγούδι και περιοδεία στην Αμερική\nΜετά από τρία χρόνια σιωπής, οι Maccabees επιστρέφουν με το τραγούδι «Marks to Prove It».\nΗ μπάντα σε λίγο ολοκληρώνει την ηχογράφηση του τρίτου της άλμπουμ, όμως δεν έχει ακόμη καταλήξει στον τίτλο. Οι Maccabees ετοιμάζουν νέα περιοδεία, όμως δεν θα είναι μόνοι. Οι παλιοί τους φίλοι Mumford and Sons θα παίξουν μαζί τους.\n«Είμαστε φίλοι με τον Mumford and Sons. Μας ακολούθησαν, ήταν μαζί μας στην πρώτη μας περιοδεία πριν από 6 χρόνια. Η πρώτη φορά που συναντηθήκαμε, ήταν όταν παίζανε μαζί με την Λόρα Μάρλινγκ σε μια περιοδεία της. Εμείς έχουμε συνεργαστεί μαζί της και γνωρίσαμε τα παιδιά. Από τότε έχουν διαγράψει μια σπουδαία πορεία και αυτοί μας οδηγούν στην Αμερική» δήλωσε ο τραγουδιστής του συγκροτήματος, Φέλιξ Γουάιτ.\n«Για μένα προσωπικά, οι συναυλίες μας είναι πάντα οι καλύτερες. Ακόμη κι αν δεν είναι μεγάλες, είναι οι καλύτερες γιατί είμαστε ένα ιδιαίτερα αγαπητό συγκρότημα. Οι άνθρωποι αγαπούν εμάς και τα τραγούδια μας και περνάνε καλά όταν βρισκόμαστε στη σκηνή. Μου αρέσει που είμαι μέλος αυτής της παρέας, και δεν θα πηγαίναμε στην Αμερική αν δεν είχαμε δικά μας τραγούδια στις συναυλίες μας. Ειλικρινά, πιστεύω πως είναι τα καλύτερα» δήλωσε ένα από τα μέλη του συγκροτήματος.\nΟι Maccabees μαζί με τους\nMumford and Sons ανοίγουν την περιοδεία τους με μια μεγάλη συναυλία στο Μπρούκλιν, στη Νέα Υόρκη στις 2 Ιουνίου.


Συννεφιά και το θερμόμετρο έως τους 24 βαθμούς σήμερα - Ηλεία Οικονομία\nΣυννεφιά και το θερμόμετρο έως τους 24 βαθμούς σήμερα\nΗ θερμοκρασία δεν θα παρουσιάσει αξιόλογη μεταβολή σήμερα Τρίτη και το θερμόμετρο θα φτάσει έως τους 24 βαθμούς Κελσίου.\nΑναμένονται λίγες νεφώσεις, τοπικά αυξημένες στα ανατολικά ηπειρωτικά, το βόρειο Αιγαίο, τις Κυκλάδες και την Κρήτη.\nΟι άνεμοι στο Αιγαίο θα πνέουν από βόρειες διευθύνσεις, τοπικά έως 6 μποφόρ.\nΑνεμοι: Μεταβλητοί 2-4 μποφόρ και στα ανατολικά βορειοανατολικοί 4-6 μποφόρ.\nΘερμοκρασία: Από 8 έως 21 βαθμούς Κελσίου. Στη δυτική Μακεδονία 3-4 βαθμούς χαμηλότερη.\nΘερμοκρασία: Από 13 έως 24 βαθμούς Κελσίου. Στην Ηπειρο 3-4 βαθμούς χαμηλότερη.\nΑνεμοι: Βόρειοι, βορειοανατολικοί 3-5 μποφόρ και στα ανατολικά και νότια τοπικά 6 μποφόρ.\nΘερμοκρασία: Από 13 έως 22 βαθμούς Κελσίου. Στα βόρεια η ελάχιστη κατά τόπους 2-3 βαθμούς χαμηλότερη.\nΑνεμοι: Από βόρειες διευθύνσεις 4-6 μποφόρ με βαθμιαία εξασθένηση από το βράδυ.\nΚαιρός: Στα βόρεια τοπικές νεφώσεις. Στα νότια γενικά αίθριος.\nΑνεμοι: Από βόρειες διευθύνσεις 4-5 μποφόρ και στα βόρεια 6 μποφόρ και πρόσκαιρα μέχρι 7 μποφόρ.\nΑνεμοι: Από βόρειες διευθύνσεις 4-5 μποφόρ και στα ανατολικά τοπικά 6 μποφόρ.\nΘερμοκρασία: Από 13 έως 21 βαθμούς Κελσίου. Στα ανατολικά και τα βόρεια 2-3 βαθμούς χαμηλότερη.


Μέσα στον ορυμαγδό, τον πανικό χάσαμε το πραγματικό. Σκεφτείτε το προσεκτικά. Υποτίθεται Δημοκρατία. Υποτίθεται Κοινοβούλιο. Υποτίθεται ότι μας κυβερνάει η πλειοψηφία. Υποτίθεται ότι ο Λαός ψηφίζει και τον δικό του «νόμο» επιβάλει. Υποτίθεται! Ετσι και το καλοσκεφτείς όλες μα όλες αυτές οι διακηρύξεις δεν έχουν το παραμικρό αντίκρυσμα.\nΕπί της ουσίας. Τα παραδείγματα που καταρρίπτουν όλους αυτούς τους ισχυρισμούς προκύπτουν από τις τέσσερις πράξεις της Απλής Αριθμητικής. Του Νηπαγωγείου Ποιο το ποσοστό της Νέας Δημοκρατίας σύμφωνα με το αποτέλεσμα των τελευταίων, εθνικών, εκλογών; Κάτι λιγότερο από 30%. Δηλαδή 29, 66%. Ποιο το αντίστοιχο του ΠΑΣΟΚ; Κάτι λιγότερο από 13%. Δηλαδή 12. 28%. Το σύνολο λιγότερο από 42%. Ωραία; Καθόλου\nΓιατί ακόμα και μ αυτά τα ποσοστά και αφαιρουμένων των ψηφοφόρων που απείχαν από την κάλπη, το σύνολο των δύο κομμάτων που αποφασίζουν για την ζωή των πολιτών καταλήγει περίπου στο 35%. Με απλά λόγια ο ένας αποφασίζει για τους τρεις. Οικτρή μειοψηφία.\nΠάμε παρακάτω. Αφού σύμφωνα με όλες τις δημοσκοπήσεις το ποσοστό των Σαμαρικών δεν ξεπερνάει το τριάντα τοις εκατό. Στην καλύτερη των περιπτώσεων. Ασε τον Βενιζέλο και την παρέα του. Ζήτημα είναι αν θα καταφέρουν να συγκεντρώσουν το τρία τοις εκατό, δηλαδή το ποσοστό που θα τους ανοίξει την πόρτα της Βουλής.\nΑν τώρα αφαιρέσοτμε από το σύνολο ένα δέκα με δώδεκα τοις εκατό ελλήνων πολιτών που δεν έχουν αποφασίσει ποιο κόμμα θα προτιμήσουν, ε τότε ο ένας κυβερνάει και αποφασίζει για την μοίρα των πέντε Θα μου πείτε έτσι θέλει και έτσι έχει αποφασίσει ο νομοθέτης. Θα μου πείτε ακόμα ότι πάντα την Ελλάδα την κυβερνούσαν κόμματα μειοψηφίας. Δηλαδή παρατάξεις που δεν συγκέντρωναν το πενήντα τοις εκατό.\nΘα μου πείτε ότι έτσι παίζεται το παιχνίδι. Κατ αρχήν συμφωνώ Ομως επειδή τα Μνημόνια των τελευταίων ετών στήνουν τις γκιλοτίνες των επερχόμενων γενεών. Ομως επειδή οι εκατοντάδες πράξεις νομοθετικού περιεχομένου αποφασίζουν για την ζωή και τον θάνατο εκατομμυρίων ελλήνων.\nΟμως επειδή οι συνθήκες οι σημερινές προσομοιάζουν με την Κατοχή και την ξένη εισβολή. Και επειδή όλα αυτά και πολλά άλλα που ξεπερνούν σε τρόμο και σε αποτελέσματα από τον χειρότερο εφιάλτη ενός Εγκέλαδου των 7 Ρίχτερ. Για όλους αυτούς τους λόγους η σημερινή μειοψηφία που διαφεντεύει τις τύχες μας, είναι στα μέτρα μιας καλυμένης Demokratur. Δηλαδή Δημοκτατορίας.\nΠως λέμε Robocop; Δηλαδή μισός άνθρωπος μισός ρομπότ; Ετσι κι εδώ. Μισή δημοκρατία μισή δικτατορία. Επομένως η λύση μία και μοναδική. Εντελώς απλή. Δημοψήφισμα. Θέλεις μνημόνια; Με ότι αυτό συνεπάγεται; Θέλεις χωρίς μνημόνια; Με ότι αυτό συνεπάγεται; Ιδού η κάλπη ιδού και το δίλημμα Θα μου πείτε too late. Καθόλου.\nΘα σας πω ότι ποτέ δεν είναι αργά. Εστω και τώρα στο δώδεκα και πέντε ο Λαός πρέπει να αποφασίσει. Γιατί χωρίς πλειοψηφία η λεγόμενη δημοκρατία είναι η μάσκα μιας αυταρχικής, μισοδικτατορικής εξουσίας!


ΘΡΙΛΕΡ ΜΕ ΤΑ ΗΧΗΤΙΚΑ ΝΤΟΚΟΥΜΕΝΤΑ-ΔΙΑΘΗΚΗ ΤΗΣ ΝΑΝΑΣ . ΤΙ ΣΥΜΒΑΙΝΕΙ; (NASSOS BLOG)\nΑρχική σελίδα Celebrities Θρίλερ με τα ηχητικά ντοκουμέντα-διαθήκη της Νανάς . Τι συμβαίνει; (Nassos blog)\nΕδώ και λίγες ώρες κυκλοφορεί πολύ έντονα ανάμεσα σε πραγματικούς φίλους της παρουσιάστριας μια πληροφορία που με ξάφνιασε.\nΑφού μίλησα με τις δυο πολύ κοντινές φίλες της, πληροφορήθηκα πώς για μεγάλο διάστημα η Νανά ηχογραφούσε τον εαυτό της. Είναι προφανές ότι η επιδεξιότητά της και η άνεση να μιλάει την βοήθησε στο να περιγράφει στιγμές απο τη ζωή της.\nΕικόνα σοκ της Κατερίνας Γκαγκάκη. Τι της συμβαίνει; (Nassos blog)\nΕικόνα σοκ της Κατερίνας Γκαγκάκη. Τι της συμβαίνει; (Nassos blog) Έχει ανεβάσει πολλές φορές αρετουσάριστες φωτογραφίες. Όμως η...\nΟ Μουζουράκης μαζί με καλλονή από το «Μπρούσκο». Τι συμβαίνει; (Nassos blog)\nΟ Μουζουράκης μαζί με καλλονή από το «Μπρούσκο». Τι συμβαίνει; (Nassos blog) Οι φήμες τις τελευταίες ημέρες θέλουν τον Πάνο...\nJolie – Pitt: Νέα στοιχεία στο φως της δημοσιότητας – Τι κατέγραψαν τα ηχητικά ντοκουμέντα\nJolie – Pitt: Νέα στοιχεία στο φως της δημοσιότητας – Τι κατέγραψαν τα ηχητικά ντοκουμέντα Ολοένα και νέα στοιχεία έρχονται στο...\nΧωριστές γιορτές για Τάμτα-Κασσιδόκωστα. Τι συμβαίνει; (Nassos blog)\nΧωριστές γιορτές για Τάμτα-Κασσιδόκωστα. Τι συμβαίνει; (Nassos blog) Από το καλό στο καλύτερο πηγαίνει η σχέση της τραγουδίστριας...\nΟ Pitt περνάει στην αντεπίθεση- Τα ηχητικά ντοκουμέντα που «καίνε» τη Jolie\nΟ Pitt περνάει στην αντεπίθεση- Τα ηχητικά ντοκουμέντα που «καίνε» τη Jolie Οι εξελίξεις στον χωρισμό της Angelina Jolie με τον Brad Pitt...\nΣτο νοσοκομείο τώρα Καραβάτου και Κατσούλης. Τι συμβαίνει (Nassos blog)\nΣτο νοσοκομείο τώρα Καραβάτου και Κατσούλης. Τι συμβαίνει (Nassos blog) Τους είδανε πρίν απο λίγο στις εγκαταστάσεις ιδιωτικού...


Μέθοδοι και προϊόντα καθαρισμού κουρτινών: ένας οδηγός\nΤο καθάρισμα των κουρτινών σας είναι εύκολο όταν ξέρετε πώς να το κάνετε! Εδώ είναι εύκολες συμβουλές για το καθάρισμα των κουρτινών στο σπίτι – από καθαρισμό με ατμό μέχρι πλυντήριο.\nΤακτική διατήρηση: προσθέστε το σκούπισμα των κουρτινών σας στην ρουτίνα καθαριότητας σας. Χρησιμοποιήστε τη μαλακή βούρτσα για να αφαιρέσετε την καθημερινή σκόνη και βρωμιά.\nΕλαφριές κουρτίνες: μπορούν να καθαριστούν στο πλυντήριο.\nΚουρτίνες φτιαγμένες από ευαίσθητα υλικά: πρέπει να πλένονται στο χέρι για να μειώσουμε το ρίσκο συρρίκνωσης.\nΚουρτίνες από βαρύ ύφασμα: μπορούν να καθαριστούν με ατμό, ώστε να αποφευχθεί η χρονοβόρα διαδικασία στεγνώματος.\nΟι κουρτίνες τείνουν να απορροφούν μυρωδιές από το σπίτι, όπως αρώματα μαγειρέματος και καπνό τσιγάρου, που μπορεί να κάνουν τις κουρτίνες να μυρίζουν άσχημα και να προκαλέσουν μικρή αλλαγή στο χρώμα τους.\nΟ καθαρισμός κουρτινών δεν χρειάζεται να είναι δύσκολος, υπάρχουν αρκετοί εύκολοι τρόποι να καθαρίσετε τις κουρτίνες σας, και διαφορετικά καθαριστικά κουρτινών που μπορείτε να χρησιμοποιήσετε. Εδώ είναι ένας γρήγορος, απλός οδηγός με τις διαθέσιμες επιλογές.\nΌταν πλένετε τις κουρτίνες στο χέρι, χρησιμοποιήστε ένα ήπιο απορρυπαντικό πλυντηρίου ρούχων. Φροντίστε να φοράτε λαστιχένια γάντια αν έχετε ευαίσθητο ή ταλαιπωρημένο δέρμα.\nΕπιλογή 1: Καθαρισμός κουρτινών στο πλυντήριο\nΑνάλογα με το υλικό των κουρτινών σας, μπορεί να μπορείτε να τις καθαρίσετε τοποθετώντας τες απλά στο πλυντήριο:\nΑν το πλυντήριό σας έχει πρόγραμμα για ευαίσθητα, χρησιμοποιήστε αυτό. Διαφορετικά, επιλέξτε ένα δροσερό πλύσιμο με αργή περιστροφή.\nΧρησιμοποιήστε κανονικό απορρυπαντικό ρούχων.\nΑν ανησυχείτε για τη συρρίκνωση του υλικού, μη ρισκάρετε τοποθετώντας τις κουρτίνες στο πλυντήριο, και πλύντε τες στο χέρι.\nΠότε να καθαρίσετε τις κουρτίνες στο πλυντήριο: Αυτή η επιλογή λειτουργεί καλύτερα με τις ελαφριές κουρτίνες και όχι με τα βαριά υφάσματα που διατηρούν νερό. Ωστόσο, έχετε κατά νου ότι μερικά υλικά χρειάζονται ειδική προσοχή όταν μπαίνουν στο πλυντήριο – για παράδειγμα, τα λεπτά βαμβακερά μπορεί να συρρικνωθούν σε καυτές πλύσεις. Βεβαιωθείτε ότι έχετε ελέγξει την ετικέτα στις κουρτίνες σας πριν τις βάλετε στο πλυντήριο.\nΕπιλογή 2: Πλύσιμο κουρτινών στο χέρι\nΤο πλύσιμο των κουρτινών στο χέρι μπορεί να είναι η πιο ασφαλής επιλογή μερικές φορές:\nΧρησιμοποιήστε είτε απορρυπαντικό ρούχων, ή ένα σαπούνι ειδικά σχεδιασμένο για πλύσιμο στο χέρι. Είναι καλύτερο να επιλέξετε ένα ήπιο σαπούνι για να αποφύγετε βλάβες στο υλικό.\nΑκολουθήστε τις οδηγίες του προϊόντος που επιλέξατε να πλύνετε στο χέρι – διαφορετικά προϊόντα απαιτούν διαφορετικές συγκεντρώσεις.\nΠότε να πλύνετε στο χέρι τις κουρτίνες: Το πλύσιμο των κουρτινών στο χέρι είναι μεγαλύτερη δουλειά από την απλή τοποθέτησή τους στο πλυντήριο, αλλά μειώνει τον κίνδυνο συρρίκνωσής τους, και είναι μια καλή επιλογή για ευαίσθητα υλικά όπως το 100 τοις εκατό βαμβάκι. Είναι καλύτερο να μη πλένουμε στο χέρι βαριά υλικά απλώς γιατί είναι δύσκολο να αφαιρέσουμε όλο το νερό, παρατείνοντας έτσι το χρόνο στεγνώματος.\nΕπιλογή 3: Καθαρισμός κουρτινών με ατμό\nΗ χρήση ενός καθαριστή ατμού καλής ποιότητας με εξάρτημα για επενδύσεις είναι μία από τις πιο βολικές μεθόδους καθαρισμού κουρτινών.\nΞεκινήστε από την κορυφή και κινηθείτε προς τα κάτω τις κουρτίνας.\nΑν παρατηρήσετε ότι το υλικό γίνεται υγρό, κρατήστε τη συσκευή πιο μακριά από την κουρτίνα.\nΝα είστε προσεκτικοί όταν χρησιμοποιείτε ατμοκαθαριστή: να διαβάζετε πάντα τις οδηγίες του κατασκευαστή πριν ξεκινάτε, και να θυμάστε ότι ο ατμός μπορεί να κάψει – γι’ αυτό βεβαιωθείτε ότι φοράτε τα απαραίτητα προστατευτικά ρούχα.\n5 συμβουλές για να προσθέσετε μια προσωπική πινελιά στον ενοικιαζόμενό σας χώρο\nΚόκκινες καρο κουρτίνες με φιόγκους κρεμασμένες σε κουρτινόξυλο


Σκορδά σε Ηλιάκη: Σε αποκαλούμε "ξινομαρία" γιατί είσαι ο γκρινιάρης στο στρουμφοχωριό (VIDEO)\nΚαλεσμένη στο Πρωινό του ΑΝΤ1 βρέθηκε η παρουσιάστρια Μαρία Ηλιάκη, με τον Θέμη Γεωργαντά να την υποδέχεται στο πλατό ιδιαίτερα "θερμά¨.\n«Αφιερωμένο στην ξινομαρία! Κούνα το! Κούνα το ξινομαρία! Φαίη και ξινό κορίτσι!», αναφώνησε ο Θέμης, την ώρα που η Μαρία Ηλιάκη με τη Φαίη Σκορδά χόρευαν το «Shape Of You». Η Μαρία κοιτούσε λίγο έκπληκτη για την... αναπάντεχη υποδοχή, ενώ η Φαίη της το πέταξε κατάμουτρα: «Γενικά σε λέμε έτσι να ξέρεις! Το ξέρεις; Το έχεις καταλάβει; Ενώ σε αγαπάμε πολύ, είσαι λίγο ο γκρινιάρης στο στρουμφοχωριό»!\nΗ κουβέντα μεταξύ των δύο γυναικών προχώρησε κανονικά και στο φινάλε ήρθε και η ερώτηση-σπόντα:\nΦαίη: Ήθελα να ρωτήσω κάτι, αλλά... Εσύ όταν είχες έρθει στην εκπομπή πέρυσι, ήσουν λίγο εγκρατής; Νομίζω ήσουν λίγο εγκρατής τηλεοπτικά. Νομίζω ότι την ατάκα που έχεις δεν την έδωσες 100%. Την κράτησες.\nΜαρία: Δεν το έκανα συνειδητά πάντως, ούτε επίτηδες. Μήπως την έλεγα και δεν την άκουγες;\nΦαίη: Υπήρχε πολύς θόρυβος λες, και δεν την άκουγα;\nΜαρία: Δεν ξέρω... Μου το έχουν ξαναπεί αυτό, αλλά δεν έγινε επίτηδες, δεν έγινε συνειδητά. Δεν σου έλειψα λίγο;\nΦαίη: Πάρα πολύ! Και μου έβγαζες τέλειες φωτογραφίες!'\nΔείτε το βίντεο του zappit.gr:\nΓια τη συμμετοχή του στη μεξικάνικη σειρά “El Señor de…\nΟ Κώστας Αναγνωστόπουλος απαντά για τα χρήματα του Survivor - Πόσα έπαιρνε κάθε μήνα; (VIDEO)\nΓια το Survivor, τον Γιώργο Αγγελόπουλο και τον Σάκη Τανιμανίδη…\nΤο πρώτο τους ταξίδι στο εξωτερικό έκαναν η Ιωάννα Τούνη…\nΙσπανία: Διαβεβαιώσεις προς τα Σκόπια για γρήγορη επικύρωση του πρωτοκόλλου προσχώρησης στο ΝΑΤΟ\nΤη διαβεβαίωση ότι η Ισπανία θα κυρώσει σύντομα το Πρωτόκολλο Προσχώρησης των Σκοπίων στο ΝΑΤΟ, έλαβε ο πρωθυπουργός της χώρας, Ζόραν Ζάεφ από τον Ισπανό πρωθυπουργό, Πέδρο Σάντσεθ, με τον οποίο συναντήθηκε χθες στο Λονδίνο, στο περιθώριο της Συνόδου Κορυφής της Βορειοατλαντικής Συμμαχίας.\nΟ Ζόραν Ζάεφ δήλωσε ότι ο Πέδρο Σάντσεθ τον διαβεβαίωσε προσωπικά ότι η Ισπανία θα δώσει πολύ σύντομα το "πράσινο φως" για την ένταξη της χώρας του στο ΝΑΤΟ και η χώρα θα καταστεί το 30ο μέλος της Συμμαχίας.\nΤο ΝΑΤΟ απηύθυνε τον περασμένο Φεβρουάριο πρόσκληση προς τη γείτονα χώρα για ένταξη στη Συμμαχία. Μέχρι στιγμής, 28 κράτη-μέλη του ΝΑΤΟ κύρωσαν το σχετικό Πρωτόκολλο Προσχώρησης και απομένει μόνο η Ισπανία να πράξει το ίδιο, προκειμένου να ολοκληρωθεί η σχετική διαδικασία και τα Σκόπια να γίνουν μέλος της Συμμαχίας.\nΗ διαδικασία κύρωσης του Πρωτοκόλλου από τη μεριά της Ισπανίας καθυστερεί λόγω εσωτερικών ζητημάτων, που σχετίζονται με την αδυναμία σχηματισμού κυβέρνησης μετά και τις πρόσφατες εκλογές στη χώρα.\nΟ πρωθυπουργός της γείτονος χώρας συμμετείχε ως προσκεκλημένος στη Σύνοδο Κορυφής του ΝΑΤΟ που πραγματοποιήθηκε χθες και προχθές στη βρετανική πρωτεύουσα.\nΟ Ζόραν Ζάεφ ανέφερε ότι τα Σκόπια βρίσκονται μόλις ένα βήμα πριν από την εκπλήρωση του στρατηγικού της στόχου για ένταξη στο ΝΑΤΟ, η οποία, όπως σημείωσε, θα συμβάλει στην ενίσχυση της ασφάλειας και της σταθερότητας της περιοχής των Βαλκανίων και θα εξασφαλίσει ένα καλύτερο μέλλον για τις νεότερες γενιές της χώρας του.\nΔ. Βόλβης: Διάθεση δωρεάν ρουχισμού σε απόρους\nΔωρεάν ρούχα στους δικαιούχους του προγράμματος του Ταμείου Ευρωπαϊκής Βοήθειας για τους Απόρους (ΤΕΒΑ) της Ευρωπαϊκής Ένωσης θα διαθέσει Οργανισμός Πολιτισμού Αθλητισμού και Περιβάλλοντος (ΟΠΑΠ) του δήμου Βόλβης σε συνεργασία με το Κέντρο Κοινότητας.\nΗ διανομή στις άπορες οικογένειες, πρόκειται να γίνει στο Κλειστό Γυμναστήριο Ασπροβάλτας, από την Τρίτη 10 Δεκεμβρίου έως και την Παρασκευή 13 Δεκεμβρίου 2019, από τις 09.00 το πρωί έως τις 14.30 το μεσημέρι.\nΟ δήμος Βόλβης μέσω του ΟΠΑΠ εφαρμόζει εδώ και χρόνια, ένα ευρύ πρόγραμμα ανακύκλωσης ρούχων, υφασμάτινων υλικών και υποδημάτων, όπου η συλλογή των υλικών γίνεται σε ειδικούς κάδους, τοποθετημένους σε 21 σημεία ώστε να καλύπτουν όλη την έκταση του δήμου. Αξίζει να σημειωθεί ότι έχουν ανακυκλωθεί σχεδόν 50 τόνοι ρούχων, μέσω των οποίων έχουν βοηθηθεί δεκάδες οικογένειες απόρων.\nΜε σύνθημα «ότι δεν φοράμε για κάποιους έχει αξία», το πρόγραμμα καλεί τους πολίτες να ανακυκλώσουν στους ειδικούς κάδους: ενδύματα, υποδήματα, υφασμάτινα παιχνίδια, ζώνες, κουρτίνες, τσάντες από ύφασμα, κουβέρτες, σεντόνια και μαξιλάρια.\nΚάδοι ανακύκλωσης ρούχων βρίσκονται στις ακόλουθες περιοχές: Άνω Σταυρός (πλατεία), Αρέθουσα (πρώην Δημαρχείο), Ασπροβάλτα (μπροστά από πρώην Δημαρχείο, παραπλεύρως του δεύτερου σηματοδότη), Ευαγγελισμός (στάση), Μικρή Βόλβη (πλατεία), Σταυρός (Δημαρχείο, Κλειστό Γυμναστήριο, Ιερός Ναός Οσίου Αυξεντίου, πλατανόδασος), Νέα Απολλωνία (πλατεία), Νέα Βρασνά (Κοινοτικό Κατάστημα, έναντι Μασούτη, LIDL), Νέα Μάδυτος (πρώην Δημαρχείο), Νικομηδινό, Νυμφόπετρα (πλατεία), Προφήτης (πλατεία), Στίβος, Σχολάρι (πλατεία), Φιλαδέλφιο (ΚΕΠ).\nΤηλέφωνα Επικοινωνίας: Κέντρο Κοινότητας Δήμου Βόλβης: 2397024427, ΟΠΑΠ 2397021727\nΣυνάντηση Μητσοτάκη με τον Μαργαρίτη Σχοινά και την Επίτροπο Εσωτερικών Υποθέσεων\nΣυνάντηση στο Μέγαρο Μαξίμου είχε ο Πρωθυπουργός Κυριάκος Μητσοτάκης με τον Αντιπρόεδρο της Κομισιόν, αρμόδιο για την προώθηση του Ευρωπαϊκού Τρόπου Ζωής (χαρτοφυλάκιο στο οποίο υπάγονται και τα ζητήματα μετανάστευσης) Μαργαρίτη Σχοινά και την Επίτροπο Εσωτερικών Υποθέσεων Ylva Johansson, σχετικά με το μεταναστευτικό/προσφυγικό ζήτημα.\nΥποδεχόμενος τον Αντιπρόεδρο και την Επίτροπο, ο κ. Μητσοτάκης σημείωσε πως η Ελλάδα στηρίζεται ιδιαίτερα στην ευρωπαϊκή αλληλεγγύη για την αντιμετώπιση του προβλήματος, αναφέρθηκε στις ελληνικές προτάσεις για τον ευρωπαϊκό μηχανισμό επιστροφών και επέμεινε στην ανάγκη ενός λογικού επιμερισμού των βαρών.\nΟ κ. Σχοινάς αναφέρθηκε, τόσο στις προοπτικές της ευρωπαϊκής αλληλεγγύης, όσο και στο νέο σύμφωνο για το άσυλο που ετοιμάζεται από την Ε.Ε. Επιπροσθέτως, η κα Johansson αναγνώρισε τη μεγάλη πίεση που δέχεται η χώρα μας, επισημαίνοντας ότι πρόκειται για ένα ευρωπαϊκό πρόβλημα και όχι μόνο για ένα πρόβλημα που αντιμετωπίζει η Ελλάδα.\nΑμέσως μετά το τετ α τετ που πραγματοποιήθηκε στο πρωθυπουργικό γραφείο, ακολούθησε σύσκεψη στην οποία συμμετείχαν εκτός από τον κ. Σχοινά και την κα Johansson, ο Υπουργός Προστασίας του Πολίτη Μιχάλης Χρυσοχοΐδης, ο αναπλ. Υπουργός Προστασίας του Πολίτη, αρμόδιος για τη Μεταναστευτική Πολιτική Γιώργος Κουμουτσάκος, ο Υπουργός Επικρατείας Γιώργος Γεραπετρίτης, η Υφυπουργός Εργασίας και Κοινωνικών Υποθέσεων, αρμόδια για θέματα Πρόνοιας και Κοινωνικής Αλληλεγγύης Δόμνα Μιχαηλίδου, ο Υφυπουργός παρά τω Πρωθυπουργώ, αρμόδιος για τον συντονισμό του Κυβερνητικού Έργου Άκης Σκέρτσος, ο Υφυπουργός παρά τω Πρωθυπουργώ και Κυβερνητικός Εκπρόσωπος Στέλιος Πέτσας, η Διευθύντρια του Διπλωματικού Γραφείου του Πρωθυπουργού Αλεξάνδρα Παπαδοπούλου, ο Προϊστάμενος του Γραφείου θεμάτων Ευρωπαϊκής Ένωσης του Πρωθυπουργού Δημήτρης Μητρόπουλος και η Εθνική Συντονίστρια για τα ασυνόδευτα παιδιά Ειρήνη Αγαπηδάκη.\nΑκολουθεί ανεπίσημη μετάφραση από τα αγγλικά των δηλώσεων που έγιναν κατά την έναρξη της συνάντησης στο πρωθυπουργικό γραφείο:\nKυριάκος Μητσοτάκης: Επιτρέψτε μου να σας καλωσορίσω στην Αθήνα, στην πρώτη σας επίσημη επίσκεψη. Σας συγχαίρω για το διορισμό σας. Ειδικά για τον Μαργαρίτη, είναι προνόμιο ότι η Ελλάδα, για πρώτη φορά, έχει Αντιπρόεδρο στην Επιτροπή, αρμόδιο για ένα εξαιρετικά σημαντικό χαρτοφυλάκιο.\nΤο θεωρώ πολύ σημαντικό ότι επιλέξατε την Αθήνα για την πρώτη σας επίσκεψη, δεδομένου του πλαισίου με τα τεκταινόμενα στην περιοχή. Νομίζω είναι πολύ σημαντικό ότι πηγαίνετε στην Άγκυρα αύριο και, όπως θα έχουμε την ευκαιρία να συζητήσουμε, η Ελλάδα στηρίζεται ιδιαίτερα στην ευρωπαϊκή αλληλεγγύη για την αντιμετώπιση του μεταναστευτικού και του προσφυγικού.\nΠρόκειται για ζήτημα που έχει ξεκάθαρη ευρωπαϊκή διάσταση, δεν είναι ελληνοτουρκικό ζήτημα, είναι θέμα που αφορά ολόκληρη την Ευρωπαϊκή Ένωση. Πραγματικά προσβλέπουμε στη βοήθειά σας και στις απτές προτάσεις σας για αυτό. Καλώς ήρθατε και πάλι, σας εύχομαι τα καλύτερα και προσβλέπω σε μία πολύ επιτυχημένη συνεργασία ανάμεσα στην Επιτροπή και τις ελληνικές αρχές σε αυτό το ζήτημα.\nΜαργαρίτης Σχοινάς: Σας ευχαριστώ κ. Πρωθυπουργέ, είναι χαρά να .... Είναι η πρώτη εβδομάδα της θητείας μας και είναι ξεκάθαρο -όπως έχουμε συζητήσει και με την Ούρσουλα (φον ντερ Λάιεν) - ότι πρέπει να αρχίσουμε από εκεί όπου βρίσκεται το πρόβλημα, και το πρόβλημα αυτή την εποχή εντοπίζεται σε αυτό το τμήμα της Ευρωπαϊκής Ένωσης. Επομένως είναι χαρά μας να έχουμε την ευκαιρία να συζητήσουμε με εσάς και (τον Υπουργό Εσωτερικών) την κατάσταση ως έχει αλλά και τις προοπτικές της ευρωπαϊκής αλληλεγγύης και για το νέο σύμφωνο για το άσυλο που ετοιμάζουμε.\nΠρόθεσή μας είναι να συζητήσουμε τρία ζητήματα: Το σύμφωνο, το στοιχείο της αλληλεγγύης, την κατάσταση όπως είναι σήμερα και -φυσικά- τη συμφωνία ΕΕ - Τουρκίας που είναι κρίσιμη για την εύτακτη / οργανωμένη διαχείριση των μεταναστευτικών ροών. Επομένως σας ευχαριστώ για τη φιλοξενία σας και για την επιμονή σας.\nYlva Johansson: Έχουμε αυτή την πολύ δύσκολη αποστολή να ξεμπλοκάρουμε τις μπλοκαρισμένες καταστάσεις, να βρούμε μία κοινή ευρωπαϊκή πολιτική για τη μετανάστευση και το άσυλο. Κάθε βδομάδα που δεν το έχουμε αυτό πληρώνουμε υψηλό τίμημα, ειδικά για μία χώρα όπως η Ελλάδα, που δέχεται μεγάλη πίεση καθότι αυτό είναι ευρωπαϊκό πρόβλημα, κι όχι μόνο πρόβλημα για την Ελλάδα.\nΕπίσης οι πρόσφυγες υποφέρουν και [κλονίζεται] η κοινή εμπιστοσύνη στην Ένωση.\nΕπομένως είναι πολύ επείγον θέμα να βρούμε νέο τρόπο να πάμε μπροστά. Οφείλω να πω πως είμαι πολύ χαρούμενη που η νέα κυβέρνηση κάνει πολλά σημαντικά βήματα για τους μετανάστες, για τη νομοθεσία, και για την παρουσίαση των προτάσεών της. Άρα γνωρίζω πως η Ελλάδα θα είναι σημαντικός εταίρος στη διαμόρφωση του νέου συμφώνου.\nKυριάκος Μητσοτάκης: Θέλουμε να είμαστε σημαντικός εταίρος διότι έχουμε σημαντική πρόσθετη αξία να προσφέρουμε. Έχουμε ήδη αρχίσει, παρουσιάζοντας κάποιες ιδέες για ευρωπαϊκό μηχανισμό επιστροφών. Φυσικά, θα ζητάμε πολύ συστηματικά για την αναθεώρηση του συστήματος του Δουβλίνου και έναν λογικό επιμερισμό των βαρών όσον αφορά την αντιμετώπιση αυτού του προβλήματος. Τελικός στόχος θα πρέπει να είναι ένα κοινό ευρωπαϊκό σύστημα ασύλου και είμαστε έτοιμοι να συνεργαστούμε μαζί σας, με ιδέες και προτάσεις, όσον αφορά την επίτευξη αυτού του στόχου. Και πάλι σας ευχαριστώ πολύ».\nΗράκλειο: Προφυλακιστέος ο 40χρονος που κατηγορείται ότι σκότωσε την 31χρονη σύντροφό του\nΠροφυλακιστέος κρίθηκε με τη σύμφωνη γνώμη Ανακριτή και Εισαγγελέα ο 40χρονος άνδρας που κατηγορείται ότι σκότωσε την 31χρονη σύντροφό του στο Ηράκλειο.\nΠροηγήθηκαν στιγμές έντασης στα δικαστήρια Ηρακλείου κατά την μεταφορά του 40χρονου άνδρα στο Δικαστικό Μέγαρο σήμερα, λίγο μετά τις 11 το πρωί, προκειμένου να απολογηθεί για τα όσα κατηγορείται, μετά την προθεσμία που είχε πάρει την Τρίτη.\nΕκεί όμως βρίσκονταν μέλη και των δύο οικογενειών, με τους συγγενείς της 31χρονης να ξεσπούν στην είσοδο του 40χρονου.\nΕυτυχώς η ένταση δεν πήρε μεγάλες διαστάσεις με τους αστυνομικούς να μεταφέρουν τον κατηγορούμενο στο γραφείο του ανακριτή.\nΌπως ήδη έχει γράψει το cretapost, το άγριο έγκλημα έγινε το απόγευμα της Πέμπτης στην περιοχή του Μασταμπά όταν η γυναίκα εντοπίστηκε νεκρή στο σπίτι της.\nΑρχικά ο θάνατος της 31χρονης είχε αποδοθεί σε άλλα αίτια ωστόσο η ιατροδικαστική εξέταση έδειξε καθαρά ότι πρόκειται για δολοφονία.\nΗ άτυχη κοπέλα σύμφωνα με πληροφορίες του cretapost, έφερε εκχυμώσεις σε όλο της το σώμα από πολλαπλά χτυπήματα, υποσκληρίδιο αιμάτωμα στο κεφάλι, και ίχνη από προσπάθεια στραγγαλισμού στο λαιμό.\nΟ Εισαγγελέας Ηρακλείου, ενώπιον του οποίου οδηγήθηκε νωρίς το μεσημέρι του Σαββάτου ο 40χρονος, του άσκησε ποινική δίωξη για ανθρωποκτονία από πρόθεση.\nΟ κατηγορούμενος οδηγήθηκε στον ανακριτή για να απολογηθεί αλλά ζήτησε κι έλαβε νέα προθεσμία για σήμερα καθώς όπως ανέφερε ο συνήγορός του, Ευριπίδης Κουκιαδάκης, δεν είχαν λάβει ακόμη τα αποτελέσματα από την ιατροδικαστική εξέταση.\nΗ ΕΣΗΕΑ καταδικάζει την επίθεση του Ρουβίκωνα κατά του Γιώργου Λιάγκα\nΤο νοσοκομείο "Παπαγεωργίου" επισκέφθηκε η Μαρέβα Μητσοτάκη (ΦΩΤΟ)\nΑλεξανδρούπολη: Με αεροδιακομιδή στο Παίδων το βρέφος που φέρεται να δέχθηκε επίθεση τρωκτικών\nΑτρόμητος: Ενημέρωση για τα εισιτήρια με Άρη\nΟ Πανιώνιος με τα... μάτια του Άρη\nΔούκας: Την Ξάνθη που είναι "δική μας", την κερδίσαμε πιο δύσκολα από τον Ολυμπιακό…\nΚρήτη: Ανατροπή στην υπόθεση καταγγελίας βιασμού σε ψυχιατρική κλινική


Το Δικαστήριο – 29 Οκτωβρίου στους κινηματογράφους – ONE FROM THE HEART\nH One from the Heart παρουσιάζει το πολυβραβευμένο ντεμπούτο του Ινδού Τσαιτάνια Ταμάν, Το Δικαστήριο. Η ταινία έκανε την παγκόσμια πρεμιέρα της στο Φεστιβάλ Βενετίας στο πρόγραμμα Orizzonti όπου και κέρδισε το Βραβείο Καλύτερης Ταινίας καθώς και το Χρυσό Λιοντάρι Πρωτοεμφανιζόμενου Σκηνοθέτη (Lion of the Future – “Luigi de Laurentiis” Venice Award for a Debut Film) που απονέμει το Φεστιβάλ Βενετίας στην καλύτερη πρώτη ταινία ανεξάρτητα από το τμήμα στο οποίο προβλήθηκε. Στη συνέχεια Το Δικαστήριο προβλήθηκε στα Φεστιβάλ Κινηματογράφου του Μουμπάι (Βραβείο Καλύτερης Ταινίας), της Βιέννης (Βραβείο Καλύτερης Ταινίας από την Ένωση Κριτικών Fipresci), της Σιγκαπούρης (Βραβείο Καλύτερης Ταινίας), του Μπούενος Άιρες (Βραβείο Καλύτερης Ταινίας και Βραβείο Καλύτερης Ταινίας από την Ένωση Κριτικών Fipresci), αλλά και του ιδιαίτερα εκλεκτικού Φεστιβάλ New Directors/New Films στη Νέα Υόρκη, αποκτώντας διανομή στις αμερικανικές αίθουσες. Συνολικά μέχρι σήμερα η ταινία έχει κατακτήσει περισσότερα από 23 διεθνή Βραβεία κερδίζοντας κοινό και κριτικούς όπου έχει προβληθεί.\nΌπως αναφέρει και ο σκηνοθέτης: «Στην αρχή δεν ήμουν σίγουρος για την τάση μου να εστιάσω στα Ινδικά δικαστήρια. Έχουν γίνει ήδη πολλά δικαστικά δράματα. Ωστόσο, όταν παρακολούθησα ένα αδιάφορο με μια πρώτη ματιά δικαστήριο για μικρές υποθέσεις στα προάστια του Μουμπάι, η έλλειψη δράματος και η ρουτίνα με την οποία ανακοινώνονταν αποφάσεις ζωής και θανάτου ήταν οι σπίθες που με ενέπνευσαν. Κάθε πρόσωπο έχει και την ιστορία του. Η στενογράφος που δακτυλογραφεί αδιάφορα, ο κλητήρας που κάνει μικροδουλειές για λίγα χρήματα, οι δικηγόροι που διαβάζουν μεγάλα, τεχνικά αποσπάσματα από παρωχημένα νομικά βιβλία, οι αντίδικοι που περιμένουν χρόνια πριν εκδικαστεί η υπόθεσή τους. Μέσα σε αυτό το θέατρο, βρίσκονται οι ελπίδες και οι φόβοι καθημερινών ανθρώπων, που προσπαθούν να καταλάβουν όσα λέγονται, καθώς κρίνεται η μοίρα τους. Αν και η ταινία εστιάζει σε πολύ συγκεκριμένες υποκουλτούρες της πόλης Μουμπάι, η προσπάθεια είναι να εξερευνήσουμε το αόρατο πέπλο που καλύπτει μια ολόκληρη κοινότητα. Η συμπεριφορά των χαρακτήρων συνεχώς προσδιορίζεται από τις κάστες, την ταξική πολιτική, την πατριαρχία και τον φεουδαλισμό. Η πρόκληση για μένα ήταν να προσδώσω αξιοπρέπεια και ανθρωπισμό σε αυτούς τους ανθρώπους παρά τα ελαττώματα τους».\nΓεννημένος στο Μουμπάι, ο μόλις 28 ετών Τσαιτάνια Ταμάν έχει σπουδάσει αγγλική λογοτεχνία. Η πρώτη του μικρού μήκους Six Strands (2010) προβλήθηκε σε πολλά διεθνή φεστιβάλ ανάμεσα τους το φεστιβάλ του Ρότερνταμ, της Κλερμόν Φεράν, του Εδιμβούργου, και του Σλάμντανς. Το 2012 επιλέχθηκε στο Berlinale Talent Campus του Φεστιβάλ του Βερολίνου. Το Δικαστήριο είναι η πρώτη του μεγάλου μήκους ταινία, η οποία υποστηρίχθηκε από το Hubert Bals Fund του Φεστιβάλ Κινηματογράφου του Ρότερνταμ.\n«Ο Ινδός Τσαιτάνια Ταμάν ξεχωρίζει ως ένας από τους πιο ταλαντούχους και πολλά υποσχόμενους σκηνοθέτες κάτω των 30 με το χαμηλών τόνων αλλά στιβαρό δικαστικό δράμα Το Δικαστήριο, ένα χρονικό μιας αδικίας με πολιτικά κίνητρα». Hollywood Reporter\nΤο Δικαστήριο – Δείτε το τρέιλερ\nΤο Δικαστήριο – οι κριτικές του ελληνικού τύπου


Η ΑΕΚ θέλει έναν νέο Ατματσίδη - Sportdog.gr - Αθλητικά Νέα | Ειδήσεις | Sport\n16/10/17 - 18:13\nΑφού στις γκέλες αυτοί πληρώνουν περισσότερο τη νύφη, ας ανοίξουμε τη συζήτηση για τους τερματοφύλακες\n*Στις νίκες όλοι αποθεώνονται, στα στραβοπατήματα όμως καταβαραθρώνονται. Αυτό συμβαίνει συνεχώς με τον Γιάννη Ανέστη, ο οποίος στις γκέλες, δικαίως ή αδίκως, πληρώνει μονίμως τη νύφη.\n* Προσωπικά δεν θεωρώ, ότι για το τελικό αποτέλεσμα στα Πηγάδια ευθύνεται ο 26χρονος τερματοφύλακας. Και πολύ εύστοχα το sportdog.gr ανέφερε, ότι στην ΑΕΚ έπαθαν... Καπίνο.\n* Γιατί πολύ απλά, όταν δεν μπορείς να νικήσεις μία επαρχιακή ομάδα που παίζει με 9, δεν σου φταίει μετά ο τερματοφύλακάς σου, για μία κακή αντίδρασή του σε στατική φάση.\n* Η κριτική στον Ανέστη γίνεται ξεκάθαρα επειδή το έφαγε όρθιος. Αν εκτινασσόταν στο δεξί του παραθυράκι ίσως τη Δευτέρα να μην άκουγε ανάθεμα από Τύπο και οπαδούς. Και ας δεχόταν το γκολ.\n* Το περίεργο με τον Ανέστη στην Ξάνθη είναι, ότι δεν αντέδρασε σε κάτι που είναι καλός. Είναι ένας τερματοφύλακας πολύ καλός κάτω από τα γκολπόστ, αλλά δεν ξεκολλάει από τη γραμμή του.\n* Στις εξόδους έχει θέμα και ακόμα δεν μπορεί να το διορθώσει, παρά την αλλαγή προπονητή τερματοφυλάκων στην ΑΕΚ, η οποία έγινε επειδή δεν παρατηρήθηκε εξέλιξη στους υπάρχοντες πορτιέρο.\n* Η προσωπική μου άποψη είναι, ότι το πρόβλημα με τους τερματοφύλακες είναι συνολικό στην Ελλάδα. Δεν βγαίνουν πλέον γκολκίπερ με ολοκληρωμένα χαρακτηριστικά και πάνω απ' όλα με χαρακτήρα.\n* Αυτό οφείλεται κατά τη γνώμη μου, στο σύγχρονο ποδόσφαιρο, το οποίο απαιτεί ο τερματοφύλακας να είναι πολύ ψηλός. Θα έχετε παρατηρήσει και εσείς, ότι οι γκολκίπερ πλέον είναι πάνω από 1,90 ύψος σε αντίθεση με άλλων δεκαετιών που και 1,80 παίκτης μπορούσε να παίξει τέρμα.\n* Η διαφορά στους τερματοφύλακες του τότε με του σήμερα είναι, ότι ξέρουν μπάλα. Τώρα όποιον βλέπουν ψηλό τον βάζουν στο τέρμα για να μαζεύει τις σέντρες. Έλα όμως που το ύψος δεν δίνει αυτοπεποίθηση σε αυτές... Εκτός από την προπόνηση και το τσαγανό που απαιτείται, χρειάζεται και εμπιστοσύνη στην άμυνα σου. Γιατι η άμυνα κάνει τον καλό τερματοφύλακα και το αντίστροφο φυσικά...\n* Οι τελευταίοι καλοί τερματοφύλακες που πέρασαν από την ΑΕΚ ήταν ο Σορεντίνο και ο Σάχα. Αμφότεροι όμως δεν ήταν τόσο ολοκληρωμένοι σαν παίκτες σαν τον τελευταίο πρωταθληματικό γκολκίπερ της Ένωσης.\n* Αναφέρομαι στον Ηλία Ατματσίδη, ο οποίος ήταν αυτός που δίδαξε το μπακότερμα στην Ελλάδα. 1,85 ύψος είχε, διέθετε ρεφλέξ απίστευτα, ταχύτητα φουνταριστού, μπορούσε να κάνει έξοδο για να μαζέψει τη μπάλα στον αέρα, μέχρι και στη γραμμή της περιοχής και είχε την ικανότητα να μπλοκάρει τη μπάλα ακόμα και αν πήγαινε στο «γάμα». Δεν ήταν τυχαίο, ότι το παρατσούκλι του, πριν έρθει στην ΑΕΚ στις αρχές της δεκαετίας του '90, ήταν... τανάλιας. Όσοι δεν τον έχετε ακουστά, κάντε μία μικρή έρευνα στο Youtube να δείτε μερικά βίντεο με εμφανίσεις του. Πάρτε μία γεύση από ένα μικρό αφιέρωμα.\n* Ούτε είναι τυχαίο, ότι ο Ατματσίδης δεν ξεκίνησε το ποδόσφαιρο ως τερματοφύλακας, αλλά ως δεξί εξτρέμ. Όπως και ο Νικοπολίδης επιθετικός ήταν...\n* Με αυτόν τον παραλληλισμό επισημαίνω, αυτό που εξήγησα παραπάνω, ότι οι παλιοί τερματοφύλακες ήξεραν μπάλα και έβλεπαν μπάλα μέσα στο παιχνίδι. Μπορούσαν να κατευθύνουν τις άμυνές τους, αλλά και να βγάλουν την ομάδα γρήγορα στην αντεπίθεση, με τα πόδια ή με τα χέρια.\n* Αυτό σπάνια το βλέπεις σε σύγχρονους τερματοφύλακες, τουλάχιστον από Έλληνες.\n* Και ο Ατματσίδης έκανε τις γκάφες του, όπως ο Ανέστης, όταν έπαιζε ποδόσφαιρο, αλλά αυτό δεν σημαίνει, ότι δεν ήταν καλός τερματοφύλακας. 10 χρόνια βασικός ήταν στην ΑΕΚ και τον εμπιστεύτηκαν όλοι οι προπονητές που πέρασαν, πριν πάρει την κατιούσα η καριέρα του, λόγω ενός προβλήματος που αντιμετώπιζε στον ώμο.\n* Ο Ανέστης δεν μπορεί να γίνει Ατματσίδης. Και ο ίδιος ο Λιάκος δεν αρέσκεται σε τέτοιου είδους συγκρίσεις και εκνευρίζεται, όταν στοχοποιείται κάποιος ποδοσφαιριστής, γιατί και ο ίδιος είχε δεχτεί κριτική. Δεν τα είχε και πολύ καλά με τον δημοσιογραφικό κόσμο βλέπετε. Ο «Άτμα» εργάζεται αυτήν τη στιγμή στις Ακαδημίες της ΑΕΚ.\n* Θα μπορούσε όμως να δείξει πράγματα στους τερματοφύλακες της πρώτης ομάδας, όπου έχει πιάσει πόστο ο Χρυσόστομος Μιχαηλίδης, ο οποίος ναι μεν έχει πιστοποιημένες γνώσεις, αλλά δεν έκανε ποτέ του την καριέρα του έτερου Κοζανίτη.\n* Η ΑΕΚ παρουσιάζει ένα ενδιαφέρον στοιχείο στην ιστορία της. Οι μεγάλοι τερματοφύλακές της ήταν και μεγάλοι δάσκαλοι. Τόσο ο Σεραφείδης όσο και ο Στεργιούδας έδωσαν τα φώτα τους στους νεώτερους. Γιατί όχι και ο «Άτμα», ειδικά αυτήν την περίοδο που οι Έλληνες τερματοφύλακες δέχονται σφοδρή κριτική και χρειάζονται ένα δυνατό εγχώριο πρότυπο για να πάρουν τα πάνω τους.\n* Αμαρτία δεν είναι να ψωνίζουμε και τερματοφύλακες απέξω;


"Ναυάγιο" με Μαρινάκη, αλλά και... προσθήκες - Νέα Κρήτη\n"Ναυάγιο" με Μαρινάκη, αλλά και... προσθήκες\nΣύμφωνα με τις τελευταίες προσθήκες διαμορφώθηκε το ρόστερ του ΟΦΗ, από τον Ιανουάριο και μετά, με τη μεταγραφική περίοδο να ολοκληρώνεται σήμερα. Η διοίκηση των Κρητικών έκανε την ύστατη προσπάθεια για το Νίκο Μαρινάκη, όμως η περίπτωση του οδηγήθηκε σε «ναυάγιο», καθώς ο Παναθηναϊκός τον παραχωρούσε μόνο με τη μορφή δανεισμού. Ακόμη, ο Γιάννου κατέληξε στον Πλατανιά, αφού το ενδεχόμενο να «μετακομίσει» στο Ηράκλειο «κόλλησε» σε δύο άξονες.\nΑπό την άλλη, αποκτήθηκε ο Γρηγόρης Κυζιρίδης, που από τις αρχές της εβδομάδας δοκιμαζόταν από το Γιάννη Πετράκη, ενώ ολοκληρώθηκε και τυπικά η απόκτηση του Αργύρη Συνάνη για τρία χρόνια. Προσθήκη αλλά για το… καλοκαίρι, είναι η συμφωνία με τον Τάσο Τζιράκη, με τη διαφορά ότι για αυτό το εξάμηνο συνεχίζει στον Ρούβα.\nΤέλος, στην πρώτη ομάδα προωθήθηκε ο αρχηγός της ομάδας Κ20, Παύλος Κολιακουδάκης, υπογράφοντας τριετές συμβόλαιο.


Καζαντζάκης: Ο άνθρωπος είναι χτήνος. Τούκαμες κακό; Σε σέβεται. Τούκαμες καλό; Σου βγάζει τα μάτια - Αφύπνιση Συνείδησης


"ΣΑΜΙΑΚΟΝ ΒΗΜΑ": Δημαιρεσίες Δήμου Ανατολικής Σάμου – Επανεξελέγη πρόεδρος του Δημοτικού Συμβουλίου ο Γ. Κολλάρος\nΔημαιρεσίες Δήμου Ανατολικής Σάμου – Επανεξελέγη πρόεδρος του Δημοτικού Συμβουλίου ο Γ. Κολλάρος\nΣτη σημερινή συνεδρίαση του Δημοτικού Συμβουλίου Δήμου Ανατολικής Σάμου (Κυριακή 9/1, 10:00 π.μ.), με αποκλειστικό θέμα την εκλογή μελών του προεδρείου καθώς και της Οικονομικής Επιτροπής αλλά και της Επιτροπής Ποιότητας Ζωής, υπήρξαν τα παρακάτω αποτελέσματα.\nΟ Γιώργος Κολλάρος επανεξελέγη πρόεδρος Δημοτικού Συμβουλίου Δήμου Ανατολικής Σάμου ενώ χρέη αντιπροέδρου αναλαμβάνει ο Δημήτρης Έλληνας. Στη θέση γραμματέα του οργάνου επανεξελέγη η Μαρία Κονδύλη-Πανουράκη.\nΣτην Οικονομική Επιτροπή εκλέχθηκαν τακτικά μέλη οι: Δέσποινα Κάιλα, Ζωή Πυργιώτη-Τσερέ, Ελισσαίος Μαυρατζώτης και Χρήστος Χατζηχριστοδούλου. Ακόμη 3 μέλη της επιτροπής αναμένεται να ανακοινωθούν με απόφαση του δημάρχου Γιώργου Στάντζου.\nΣτην Επιτροπή Ποιότητας Ζωής εκλέχθηκαν τακτικά μέλη οι: Παρασκευή (Βούλα) Αρβανίτη, Εμμανουήλ Γαρουφαλής, Ευάγγελος Καρλοβασίτης και Χρήστος Χατζηχριστοδούλου. Και εδώ αναμένεται ανακοίνωση της απόφασης δημάρχου για τον ορισμό ακόμη 3 μελών.


Όλα τα βλαστικά μέρη του δέντρου διατρέχονται από αδενικά στοιχεία που έχουν τη μορφή αγωγών παράγοντας ρητίνη και αιθέρια έλαια.\nΤα πεύκα είναι αειθαλή, ρετινωδή δέντρα και σπάνια θάμνοι, με ύψος 3 με 80 μέτρα, με την πλειοψηφία των ειδών να έχουν ύψος 15 με 45 μέτρα. Τα χαμηλότερα είναι τα είδη Πεύκη η νάνα (Pinus pumila) και Πεύκη η κορυφόβια ή Πεύκη η κορυφήτης (Pinus culminicola), με ύψος μέχρι 3 μέτρα. Σε αντιδιαστολή, το ψηλότερο είναι η Πεύκη η βαριά ή πεύκη η βαρύξυλος (Pinus ponderosa), με ένα άτομο του είδος στο Όρεγκον να έχει ύψος 81,79 μέτρα, ενώ η Πεύκη η λαμπερτιανή μπορεί να ξεπεράσει σε ύψος τα 82 μέτρα.\nΟ κορμός των περισσότερων ειδών είναι χοντρός και φολιδωτός. Τα κλαδιά μοιάζουν να σχηματίζουν δακτυλίδια στα σημεία που εκφύονται από τον κορμό, αν και σχηματίζουν σφικτές σπείρες. Είναι όλα μακρόβια δέντρα, με ηλικία από 100 μέχρι 1.000 έτη ή περισσότερο. Η πιο μακρόβια είναι η Πεύκη η μακραίωνη (Pinus longaeva), καθώς ένα δέντρο αυτού του είδος έχει μετρηθεί ότι έχει ζήσει 4.600 χρόνια, ο γηραιότερος ζων οργανισμός στη Γη. Δυστυχώς, ένα δέντρο ηλικίας 4.900 ετών του ίδιου είδους κόπηκε.\nΕίδη στην Ελλάδα[Επεξεργασία | επεξεργασία κώδικα]\nΤο κοινό πεύκο (επιστ. Χαλέπιος πεύκη - Pinus halepensis), γνωστό με την ονομασία Χαλέπιος Πεύκη . Βρίσκεται στη Στερεά Ελλάδα, Εύβοια, στα νησιά του Αιγαίου, στη Χαλκιδική, στα νησιά του Ιονίου, σχηματίζοντας δάση. Αναπτύσσεται σε χαμηλό υψόμετρο, μέχρι 1000 μέτρα. Προτιμά τις ξερές και ζεστές περιοχές και τα ασβεστολιθικά εδάφη που δεν συγκρατούν υγρασία. Από το δέντρο αυτό συλλέγεται το ρετσίνι, που προστίθεται στο κρασί για τη δημιουργία της γνωστής ρετσίνας. Το ξύλο του είναι μέτριας ποιότητας. Ο βλαστός του χρησιμοποιείται στη βυρσοδεψία.\nΗ Κουκουναριά ή ήμερο πεύκο επιστ. Pinus pinea - Πεύκη η πίτυς , είναι πυκνό, ψηλό και σχηματίζει "ομπρέλα". Τα κουκουνάρια του είναι μεγάλα, με μεγάλα σκληρά σπόρια. Φύεται σε παραθαλάσσιες ή πεδινές περιοχές, κυρίως στις Σποράδες αλλά και στη Χαλκιδική, Στερεά και Πελοπόννησο. Απαντά επίσης στις περισσότερες περιοχές της Μεσογείου. Το ξύλο του χρησιμοποιείται σαν στρογγυλή ξυλεία και παραγωγή σανιδωμάτων (παρκέ). Τα σπόρια του, γνωστά και αυτά με την ονομασία κουκουνάρια, χρησιμοποιούνται στη μαγειρική και τη ζαχαροπλαστική.\nΒαμβακίαση[Επεξεργασία | επεξεργασία κώδικα]\nΤα τελευταία χρόνια τα πεύκα στις αστικές και περιαστικές περιοχές της Ελλάδας απειλούνται από τη βαμβακίαση, ασθένεια που προκαλείται από το κοκκοειδές έντομο Marchalina hellenica (Monophlebus hellenicus) ελλ. μαρσαλίνα, που ζει στο φλοιό τους παρασιτικά και παράγει μελιτώδεις εκκρίσεις. Οι εκκρίσεις αυτές συλλέγονται από τις μέλισσες προκειμένου να φτιάξουν πευκόμελο που αποτελεί και 60% της συνολικής παραγωγής μελιού στην Ελλάδα. Οι νεκρώσεις παρατηρούνται σε άτομα πεύκης με επιβαρυμένη φυτοϋγειονομική κατάσταση, με περιορισμένο ζωτικό υπέργειο και υπόγειο χώρο. Ενδεικτικά αναφέρεται πως σε φυσικά δάση χαλεπίου πεύκης τα οποία εκμεταλλεύονται μελισσοκομικά δεκάδες χρόνια, οι βλάβες από το Marchalina hellenica είναι αμελητέες και ουδέποτε υπήρξε ένδειξη επιδημίας.\nΑνακτήθηκε από "https://el.wikipedia.org/w/index.php?title=Πεύκο&oldid=9385150"


Τα κουρέλια τραγουδάμε ... ακόμα: Και τι θα πουν τα υπόλοιπα κόμματα ;\nΚαι τι θα πουν τα υπόλοιπα κόμματα ;\nΔεν είναι λύση οι εκλογές αποφάσισε ο Γιώργος και συμφώνησε ο Αντώνης . Γιατί οι εκλογές θα άδειαζαν τη βουλή από τα σοσιαλοδεξιά σκουπίδια και θα ξεβρόμιζε ο τόπος αν και η μπόχα τους , έχει καλύψει τα πάντα εδώ και 30 χρόνια .\nΤο καλό το παλληκάρι λοιπόν ξέρει και άλλο μονοπάτι . Σε κυβέρνηση συνεργασίας κατέφυγαν τα δύο μεγάλα κόμματα του κοινοβουλίου . Σε επόμενη συνάντηση θα αποφασίσουν τον νέο πρωθυπουργό και τους νέους υπουργούς οι οποίοι θα είναι κοινής αποδοχής . Τόσο κοινής όσο και η Λάουρα στη Φυλής . Όλες όμως οι διεργασίες θα πρέπει να γίνουν τάχιστα διότι ως γνωστό το γοργόν και Χάρων έχει .\nΕν τροχάδην λοιπόν θα πρέπει να διευκρινιστούν οι λεπτομέρειες , όπως η ονομασία της συνεργασίας . Πληροφορίες αναφέρουν ότι η ονομασία θα περιλαμβάνει κατηγορούμενα που θα περιγράφουν με γλαφυρότητα τον ρόλο της συνεργασίας . Ορισμένες λέξεις που έπεσαν στο τραπέζι είναι : ληστές , απατεώνες , λιγούρηδες , λαμόγια …\nΑφού λοιπόν δήλωσαν πολιτική χρεοκοπία , υπάχθηκαν στο άρθρο 44 περί χρεοκοπίας και ετοιμάζονται να τα ξανακάνουν σκατά καμουφλαρισμένοι πίσω από τον , και καλά , πολιτισμένο και ευρωπαικό μανδύα της ομαδοσυνεργατικότητας .\nΟι εθνοσωτήρες λένε ότι μέσω της συνεργασίας ευελπιστούν να αντιμετωπίσουν τις υπάρχουσες ευρωδυσκολίες .\nΤόσο καιρό παλεύουν με τα θηρία της Ευρώπης αλλά οι ήττες έρχονται η μία μετά την άλλη . Αποφάσισαν λοιπόν να ενώσουν τις δυνάμεις τους και να κατεβάσουν κοινή ομάδα που θα αποτελείται από τα πιο αξιόλογα στελέχη των δύο κομμάτων . Τώρα που θα βρουν τους αξιόλογους είναι απορίας άξιο . Πολλοί οι κοκκόροι που λαλούν . Αλλά μην ξεχνάς ότι όπου λαλούν πολλοί κοκκόροι καιρός να σφάξουμε κανέναν .\nΑν πετύχει το πείραμα , Ολυμπιακός και Παναθηναικός σκέφτονται από την επόμενη χρονιά να ακολουθήσουν το ίδιο μοντέλο στο Champions League . Χρόνια τώρα παλεύει ο καθένας μόνος του και τρώνε τα μούτρα τους . Θα συνεργαστούν λοιπόν δημιουργώντας κοινή ομάδα μπας και περάσουν στον επόμενο γύρο . Και τα λεφτά μισά – μισά . Όπως και τώρα με τη κυβέρνηση συνεργασίας . Και οι δύο θα συνεχίσουν να τρώνε αλλά λιγότερα από πριν . Χωρίστηκε η πίττα στη μέση . Θα πρέπει απλώς να προσέξουν να μη γνωρίζει η σοσιαλιστική τους σιαγώνα τι μασάει η δεξιά σιαγώνα και τούμπλαλιν . Διότι όσο και να σφίξουν τα πράγματα το ρητό πολεμάτε περί πάρτης δεν αλλάζει . Είναι θέμα νοοτροπίας . Το πάρτι συνεχίζεται αλλά θα είναι σεμνό και ταπεινό .\nΚατά τα άλλα η κυβέρνηση θα είναι εθνικής σωτηρίας αποτελούμενη μόνο από αυτούς που αντικειμενικά μας έχουνε χώσει στα σκατά .\nΤα υπόλοιπα κόμματα … εντάξει .\nΤο ΚΚΕ πιστό στις Μαρξιστικές του θεωρίες αποτάσσει μετά βδελυγμίας τη σατανική αυτή συνεργασία . Τι να σου κάνει και ο Μαρξ όταν ασθενής είναι η σαρξ .\nΑπό κοντά και ο Τσίπρας με τον Κουβέλη οι οποίοι σε μια κυβέρνηση συνεργασίας θα έκαναν τις γλάστρες , ακριβώς δηλαδή ότι κάνουν και τώρα .\nΤον Καρατζαφύρερ δεν τον παίζει κανένας . Ας πάρει τα κουβαδάκια του και να πάει σε άλλη παραλία .\nΚαι τέλος η Μπακογιάννη από την πόρτα σου περνώ και τηγανίζεις ψάρια , μου πετάς ένα κεφτέ , ευχαριστώ δεν θα πάρω , ζήτω η Κύπρος .\nΑισχρή Προπαγάνδα εκτοξευμένη από τα kourelia γύρω στις 7:16 μ.μ.


Κτήμα Αργιθέα - Κτήμα Γάμου - Κτήμα Δεξιώσεων - Cookies Policy\nΤα cookies είναι μικρά αρχεία κειμένου που αποθηκεύονται από τον server της ιστοσελίδας στο σκληρό δίσκο του υπολογιστή ή άλλης συσκευής του χρήστη. Τα cookies είναι μοναδικά για το κάθε πρόγραμμα περιήγησης ιστού. Περιέχουν ανώνυμες πληροφορίες οι οποίες αφορούν τα site που επισκέπτεται ο χρήστης.\nΜε τα cookies δεν αποκαλύπτεται η ταυτότητά σας και δεν μπορεί να προκληθεί κάποια ζημιά στον υπολογιστή ή στην κινητή σας συσκευή. Χρησιμοποιούνται από ιστοσελίδες που επισκέπτεστε, για να βελτιώνεται η εμπειρία πλοήγησής σας στην ιστοσελίδα. Επίσης για να μας παρέχονται πληροφορίες web analytics που μας βοηθούν να βελτιώνουμε γενικά την ιστοσελίδα μας.